cyanic-selkie/wikianc huggingface dataset:
തിരുവിതാംകൂർ
പത്തൊമ്പതാം നൂറ്റാണ്ടും ഇരുപതാം നൂറ്റാണ്ടിന്റെ പ്രാരംഭവും
ലഘുചിത്രം|സ്വതേ|സ്വാതി തിരുനാൾ ഗർഭശ്രീമാൻ എന്നറിയപ്പെട്ട സ്വാതിതിരുനാൾ ബാലരാമവർമ്മ 1829ൽ രാജാവായി അഭിഷിക്തനായി. സർവ്വകലാവല്ലഭനായിരുന്ന സ്വാതി തിരുനാളിന്റെ കാലഘട്ടം കേരളീയ സംഗീതകലയുടെയും തിരുവിതാംകൂറിന്റെയും സുവർണ്ണകാലമായി അറിയപ്പെടുന്നു. മലയാളം, സംസ്കൃതം, ഹിന്ദി, തമിഴ്, തെലുങ്ക്, കന്നട എന്നീ ഭാഷകളിലായി അഞ്ഞൂറില്പരം കൃതികൾ രചിച്ചിട്ടുണ്ട്. അനാവശ്യമായ നികുതികൾ എടുത്തു മാറ്റിയ അദ്ദേഹം തിരുവനന്തപുരത്ത്‌ 1834ൽ ഒരു ഇംഗ്ളീഷ്‌ സ്കൂളും ധർമ്മാശുപത്രിയും സ്ഥാപിച്ചു. പിന്നീട് ജില്ലയിൽ പല സ്ഥലത്തും വിദ്യാലയങ്ങൾ പ്രവർത്തനമാരംഭിച്ചു. തന്റെ രാജ്യം ശാസ്ത്രീയാന്വേഷണരംഗത്ത് യൂറോപ്യൻ രാഷ്ട്രങ്ങൾക്കൊപ്പം പങ്കെടുക്കണമെന്നാഗ്രഹിച്ച സ്വാതി തിരുനാൾ 1837-ൽ തിരുവനന്തപുരത്ത് വാനനിരീക്ഷണകേന്ദ്രം സ്ഥാപിച്ചു. നാഞ്ചിനാട്ടെയും തിരുവനന്തപുരത്തെയും ജലസേചനജോലികളും മറ്റ് പ്രധാന ജോലികളും ഈ വകുപ്പിനെ ഏല്പിച്ചു. നാഞ്ചിനാട്ടിൽ ഒരു ജലസേചന മരാമത്ത് വകുപ്പ് സ്ഥാപിക്കുകയും ഒരു സൂപ്രണ്ടിനെ നിയമിക്കുകയും ചെയ്തു. വാനനിരീക്ഷണകേന്ദ്രത്തിനു സമീപം ഒരു അച്ചടി ശാ‍ല തുടങ്ങുകയും ഒരു കല്ലച്ച് സ്ഥാപിക്കുകയും പിന്നീട് അത് മാറ്റി ഒരു പ്രസ്സ് ഇംഗ്ലണ്ടിൽ നിന്ന് വരുത്തുകയും അത് സ്ഥാ‍പിച്ച് അച്ചടി വകുപ്പ് പുതിയതായി ആരംഭിക്കുകയും ചെയ്തു. 1839-ൽ തിരുവിതാംകൂറിലെ ആദ്യത്തെ ഇംഗ്ലീഷ്-മലയാളം കലണ്ടർ ഈ പ്രസ്സിൽ നിന്നും പുറത്തിറങ്ങി (കൊല്ലവർഷം 1015-ലെ കലണ്ടർ). സെൻസസ്(census) 1836ൽ തുടങ്ങിയത് അദ്ദേഹമാണ്. പബ്ലിക് ലൈബ്രറി തുടങ്ങി. എല്ലാജില്ലകളിലും മുനിസിഫ് കോടതികൾ തുടങ്ങി. കോട്ടയ്ക്കകത്ത് വലിയ ഗോശാല നിർമ്മിച്ചു. തിരുവന്തപുരത്ത് മൃഗശാല തുടങ്ങി. ഹജൂർ കച്ചേരി കൊല്ലത്തുനിന്നും തിരുവനന്തപുരത്തേക്ക് മാറ്റിസ്ഥാപിച്ചു. സ്വാതിതിരുനാളിന്റെ അസുഖകാരണങ്ങൾ ചരിത്രത്താളുകളിൽ അധികം വിശദമായി കാണുന്നില്ല. പക്ഷെ അദ്ദേഹം തന്റെ അവസാന നാളുകളിൽ കൂടുതലും മനക്ലേശത്താൽ ദുഖിതനായിരുന്നതായി പറയുന്നുണ്ട്. സ്വാതി തിരുനാളിന്റെ പ്രശസ്തിയും സ്വാധീനവും ബ്രിട്ടീഷ് അധികാരികൾക്ക് വിഷമതയുണ്ടാക്കി. ഈസ്റ്റ് ഇൻഡ്യാ കമ്പനിയും ബ്രിട്ടീഷ് റസിഡന്റ് കല്ലനും തന്റെ ഭരണത്തിൽ ഇടപെടുന്നതും, ദിവാൻ പേഷ്കാർ ആയിരുന്ന കൃഷ്ണ റാവുവിനു റസിഡന്റ് കല്ലനോടുണ്ടായിരുന്ന ബന്ധവും സ്വാതിതിരുനാളിനു പലപ്പോഴും ബുദ്ധിമുട്ടായി അനുഭവപ്പെട്ടു. മഹാരാജാവ് ചില അവസരങ്ങളിൽ ദിവാൻ പേഷ്കാർ കൃഷ്ണ റാവുവിനെ കൊട്ടാരത്തിലേക്ക് വിളിപ്പിച്ച് താക്കീത് കൊടുത്തു. മഹാരാജാവാകട്ടെ ബ്രിട്ടീഷ് റസിഡന്റിനെ അഭിമുഖമായി കാണാൻ പോലും ഇഷ്ടപ്പെട്ടില്ല. റസിഡൻ്റുമായുള്ള തർക്കം കാരണം അദ്ദേഹം ബഹുജനരംഗത്ത് നിന്നും പിൻ‌വാ‍ങ്ങാൻ തുടങ്ങി. തന്റെ മുപ്പത്തിമൂന്നാം വയസ്സിൽ അദ്ദേഹം അന്തരിച്ചു. പ്രസിദ്ധ ആതുരസേവകനായ ഡോ. കെ. രാമചന്ദ്രൻ നായരുടെ അഭിപ്രായത്തിൽ അദ്ദേഹം മരണപ്പെട്ടത് മസ്തിഷ്ക രക്തസ്രാവം മൂലമാണ്.
1847 മുതൽ 1860 വരെ രാജ്യം ഭരിച്ചിരുന്ന ഉത്രം തിരുനാൾ മാർത്താണ്ഡവർമ്മ 1853 ൽ അടിമത്തം നിർത്തലാക്കി. വസ്ത്രധാരണത്തിന് പരിപൂർണാ‍വകാശമില്ലാതിരുന്ന ചില ജാതിക്കാർക്ക് അദ്ദേഹം 1859 ൽ അതിനുള്ള അവകാശം നൽകി. 1857ൽ തപാൽ സം‌വിധാനവും 1859 ൽ പെൺകുട്ടികൾക്കായുള്ള പള്ളിക്കൂടവും അദ്ദേഹം സ്ഥാപിച്ചു. അദ്ദേഹത്തെ തുടർന്ന് 1860 മുതൽ 1880 വരെ രാജ്യം ഭരിച്ചത് ആയില്യം തിരുനാൾ മഹാരാജാവായിരുന്നു. ഇക്കാലത്ത് കാർഷിക-ജലസേചന മേഖലകളും ഗതാഗത രംഗവും അഭിവൃദ്ധി നേടി. 1866 ൽ ഒരു കലാലയം സ്ഥാപിക്കപ്പെട്ടു. അദ്ദേഹം ഒരു മാനസിക രോഗാശുപത്രി ഉൾപ്പെടെ അനേകം ധർമ്മാശുപത്രികൾ ആരംഭിച്ചു. 1880 മുതൽ 1885 വരെ വിശാഖം തിരുനാൾ രാമ വർമ്മ ഭരണം നടത്തി.
1885 മുതൽ 1924 വരെ ഭരിച്ചിരുന്ന ശ്രീ മൂലം തിരുനാൾ രാമ വർമ്മയുടെ കാലത്ത് അനേകം കലാലയങ്ങളും പള്ളിക്കൂടങ്ങളും സ്ഥാപിക്കപ്പെട്ടു. ഇവിടത്തെ വിദ്യാഭ്യാസ സമ്പ്രദായം ബ്രിട്ടീഷ് ഇന്ത്യയിലേക്കാൾ മികച്ചതാണെന്ന് 1920ൽ തിരുവിതാംകൂർ സന്ദർശിച്ച ജവഹർലാൽ നെഹ്രു അഭിപ്രായപ്പെട്ടു. ചികിത്സാരംഗവും നവീകരിക്കപ്പെട്ടു. 1888ൽ ഇന്ത്യയിൽ തന്നെ ആദ്യമായി ഒരു നിയമ നിർമ്മാണ സഭ രൂപവത്കരിക്കപ്പെട്ടു.തെരഞ്ഞെടുപ്പു സമ്പ്രദായം നിലവിൽ വരികയും സ്ത്രീകൾക്കും സമ്മതിദാനാവകാശം നൽകപ്പെടുകയും ചെയ്തു.
1924 മുതൽ 1931 വരെ സേതു ലക്ഷ്മീഭായി റീജന്റായി രാജ്യം ഭരിച്ചു. അവർ മൃഗബലി നിരോധിക്കുകയും നായർ സമുദായത്തിൽ മരുമക്കത്തായത്തിനു പകരം മക്കത്തായം നിയമവിധേയമാക്കുകകയും ചെയ്തു.
തിരുവിതാംകൂറിന്റെ ലയനം
ലഘു|250ബിന്ദു|തിരുവിതാംകൂറിന്റെ ഭൂപടം - ഇരുപതാം നൂറ്റാണ്ടിൽ ചിത്തിരതിരുനാൾ മഹാരാജാവിന്റെ ദിവാനായിരുന്ന സർ സി.പി. രാമസ്വാമി അയ്യർക്ക് തിരുവിതാംകൂറിലെ ജനങ്ങൾക്കിടയിൽ സ്വീകാര്യത കുറവായിരുന്നു. ബ്രിട്ടീഷുകാരിൽ നിന്ന് ഇന്ത്യ സ്വാതന്ത്ര്യം നേടിയപ്പോൾ തിരുവിതാംകൂർ ഒരു സ്വതന്ത്രരാജ്യമായി നില കൊള്ളുമെന്ന് സർ സി.പി പ്രഖ്യാപിച്ചതുകൂടിയായപ്പോൾ ദിവാനും ജനങ്ങളും തമ്മിലുള്ള സ്വരച്ചേർച്ചയില്ലായ്മ രാജ്യത്തിന്റെ പല ഭാഗങ്ങളിലും പ്രക്ഷോഭങ്ങൾക്ക് ഇടയാക്കി. ഇത്തരത്തിൽ 1946ൽ നടന്ന പുന്നപ്ര-വയലാർ സമരത്തിൽ കമ്യുണിസ്റ്റുകാർ ആ മേഖലയെ ഒരു രാജ്യമായി പ്രഖ്യാപിച്ചു. തിരുവിതാംകൂർ സൈന്യം ഈ നീക്കത്തെ അടിച്ചമർത്തുകയും അത് നൂറ് കണക്കിനു പേരുടെ മരണത്തിനിടയാക്കുകയും ചെയ്തു. ഇതോടെ പ്രക്ഷോഭം കൂടുതൽ തീവ്രമാകുകയും സർ സി പി രാമസ്വാമി അയ്യരുടെ ജീവനുതന്നെ ഭീഷണി നേരിടേണ്ടിവന്നതിനെ തുടർന്ന് അദ്ദേഹം രാജിവെയ്ക്കുകയും ചെയ്തു. ഇതിനൊക്കെ സമാന്തരമായി സർദാർ പട്ടേലിന്റെ നേതൃത്വത്തിൽ ഇന്ത്യയിലെ സ്വതന്ത്രമായി നിന്നിരുന്ന നാട്ടുരാജ്യങ്ങളെ മുഴുവൻ ഇന്ത്യൻ യൂണിയനിൽ ലയിപ്പിക്കാനുള്ള ശ്രമവും നടന്നിരുന്നു. വി.പി. മേനോനുമായി നടന്ന ചർച്ചയുടെ പശ്ചാത്തലത്തിൽ ചിത്തിര തിരുനാൾ മഹാരാജാവ് 1949ൽ തിരുവിതാംകൂറിനെ ഇന്ത്യൻ യൂണിയനുമായി ലയിപ്പിക്കാൻ സമ്മതം നൽകുകയും ചെയ്തു.
1928 ഏപ്രിലിൽ എറണാകുളത്തു നടന്ന ഒരു സംസ്ഥാനതല രാഷ്ട്രീയ സമ്മേളനത്തിൽ മലയാളം മാതൃഭാഷയായി സംസാരിക്കുന്ന എല്ലാ പ്രദേശങ്ങളും ഒരുമിപ്പിച്ച് ഐക്യകേരളം രൂപവത്കരിക്കാനുള്ള ഒരു പ്രമേയം പാസ്സാക്കുകയുണ്ടായി. അതിന്നടുത്തമാസം പയ്യന്നൂരിൽ വച്ചു നടന്ന സമാനമായ മറ്റൊരു സമ്മേളനത്തിൽ ഐക്യകേരള രൂപീകരണത്തിന് മുൻകൈയെടുക്കാൻ ഇന്ത്യൻ നാഷണൽ കോൺഗ്രസ്സിനെ ഭരമേല്പിക്കുന്ന ഒരു തീരുമാനവും ഉണ്ടായി. ഇവയുടെ തുടർനീക്കങ്ങളുടെകൂടി ഫലമായി സ്വാതന്ത്ര്യാനന്തരം 1949 ജുലൈ 1 ന് തിരുവിതാംകൂർ മഹാരാജാവ് രാജപ്രമുഖ് ആയി തിരു-കൊച്ചി സംസ്ഥാനം രൂപീകൃതമായി. അതേ സമയം 1954 ൽ തെക്കൻ തിരുവിതാംകൂറിൽ തമിഴ് സംസാരഭാഷയായ പ്രദേശങ്ങളെ മദ്രാസ് സംസ്ഥാനത്തോട് ചേർക്കാൻ വേണ്ടിയുള്ള നീക്കങ്ങൾ തിരുവിതാംകൂർ-തമിഴ്‌നാട് കോൺഗ്രസ്സിന്റെ നേതൃത്വത്തിൽ നടന്നിരുന്നു. തുടർന്ന് മാർത്താണ്ഡം, പുതുക്കട എന്നിവിടങ്ങളിൽ നടന്ന പ്രക്ഷോഭങ്ങളിൽ ചില പോലീസുകാരും ഏതാനും സാധാരണക്കാരും കൊല്ലപ്പെട്ടു. ഈ പ്രദേശത്തെ ആളുകളിൽ പുതിയ മദ്രാസ് സംസ്ഥാനത്തിനോടുള്ള അനുഭാവം തീവ്രമായിരുന്നു. തുടർന്ന് 1956ൽ സംസ്ഥാന പുന:സംഘടനാനിയമപ്രകാരം തെക്കൻ തിരുവിതാംകൂറിലെ തോവാള, അഗസ്തീസ്വരം, കൽക്കുളം, വിളവങ്കോട്, എന്നീ നാലു താലൂക്കുകളും ചെങ്കോട്ട താലൂക്കിന്റെ ഒരു ഭാഗവും മദ്രാസ് സംസ്ഥാനതിന്റെ ഭാഗമായി. 1956 നവംബർ 1ന് തിരുകൊച്ചി സംസ്ഥാനത്തെ പഴയ മദ്രാസ് സംസ്ഥാനത്തിലെ മലബാർ ജില്ലയുമായി ചേർത്ത് രാജപ്രമുഖിനു പകരം ഇന്ത്യൻ പ്രസിഡൻറ് നിയമിച്ച ഗവർണറുടെ ഭരണത്തിൻ കീഴിൽ കേരള സംസ്ഥാനം നിലവിൽ വന്നു.
1971 ജൂലൈ 31ലെ ഇന്ത്യൻ ഭരണഘടനയുടെ ഇരുപത്തിയാറാം ഭേദഗതി പ്രകാരം ഇന്ത്യയിലെ മറ്റു നാട്ടുരാജാക്കന്മാരോടൊപ്പം തിരുവിതാംകൂർ രാജാവിനും അതുവരെ അനുവദിച്ചിരുന്ന എല്ലാ അവകാശങ്ങളും നഷ്ടമായി. തിരുവിതാംകൂറിലെ അവസാനത്തെ മഹാരാജാവും സ്വതന്ത്ര ഇന്ത്യയിൽ റ്റിറ്റുലാർ മഹാരാജാവുമായിരുന്ന ശ്രീ ചിത്തിര തിരുനാൾ ബാലരാമവർമ്മ, 1991 ജൂലായ് 12 ന് മസ്തിഷ്കാഘാതത്തെ തുടർന്ന് സ്വന്തം പേരിലുള്ള, താൻ തന്നെ തുടങ്ങിയ ശ്രീ ചിത്രാ മെഡിക്കൽ സെന്ററിൽ പ്രവേശിപ്പിക്കപ്പെടുകയും, ജൂലായ് 20ന് പുലർച്ചെ തന്റെ 79ആമത്തെ വയസ്സിൽ നാടുനീങ്ങുകയും ചെയ്തു.
ഭൂമിശാസ്ത്രം
വടക്കു ഭാഗത്ത് കൊച്ചി രാജ്യവും പടിഞ്ഞാറും തെക്കും അറബിക്കടലും, കിഴക്ക് 9000 അടി വരെ പൊക്കം വരുന്ന പശ്ചിമഘട്ടമലനിരകളുമായിരുന്നു രാജ്യത്തിന്റെ അതിരുകൾ. തിരുവിതാം കൂറിന്റെ വിസ്തീർണ്ണം 6,731 ചതുരശ്ര നാഴികയാണ്.
ഗതാഗതസംവിധാനങ്ങൾ
രാജ്യത്തിലെ നദികളും കായലുകളും അവയെ ബന്ധപ്പെടുത്തി തോടുകളും മറ്റും വികസിപ്പിച്ച് അതുവഴിയുള്ള ജലമാർഗങ്ങളായിരുന്നു ഇരുപതാം നൂറ്റാണ്ടിന്റെ പകുതി വരെ തിരുവിതാംകൂറിലെ പ്രധാന ഗതാഗതസംവിധാനങ്ങൾ. വർക്കല കുന്നുകൾക്കടിയിലൂടെ തുരങ്കം നിർമ്മിച്ച് തിരുവനന്തപുരത്തുനിന്നും എറണാകുളം വരെ ഇടമുറിയാതെ തോണിയിൽ യാത്രചെയ്യാനുള്ള സൗകര്യം അങ്ങനെ നിലനിന്നിരുന്നു. 1940 കളിലാണ് കൊല്ലത്തിനേയും തിരുവനന്തപുരത്തേയും ബന്ധിപ്പിച്ച് നിരത്തുകൾ വരുന്നതും ബസ്സുകൾ ഓടുന്നതും. ഏതാണ്ട് അതേ കാലത്താണ് ചെങ്കോട്ടയിൽ നിന്നും പുനലൂർ വഴി കൊല്ലത്തേക്കും തുടർന്ന് തിരുവനന്തപുരത്തേക്കുമുള്ള മീറ്റർ ഗേജ് റെയിൽപ്പാതയും പൂർത്തിയായത്.
ദേശീയഗാനം
വഞ്ചിഭൂമി പതേ ചിരം എന്നു തുടങ്ങുന്ന വഞ്ചീശ മംഗളം എന്ന ഗാനമാണ് തിരുവിതാംകൂറിലെ ദേശീയഗാനമായിരുന്നത്.
അചാരപരമായ വന്ദനം
(Royal Salute) 19 തോക്ക് വെടി
കൊടി
ചുവന്ന പശ്ചാത്തലത്തിൽ രജത വർണത്തിൽ വലമ്പിരിശ്ശംഖ് ആലേഖനം ചെയ്തതായിരുന്നു തിരുവിതാംകൂറിന്റെ പതാക.
ഹിരണ്യഗർഭം
തിരുവിതാംകൂർ മഹാരാജാക്കന്മാരുടെ കിരീടധാരണ സമയം നടത്തപ്പെടുന്ന അധികാരപരമായ ചടങ്ങുകളാണ്‌ ഹിരണ്യഗർഭവും, തുലാപുരുഷ ദാനവും. സാമന്തൻ നായരായ മഹാരാജാവിനെ സാമന്ത ക്ഷത്രിയനാക്കുന്ന ചടങ്ങ് ആണ് അത്. ചൊവ്വര-പന്നിയൂർ കൂറുകളിലുള്ള എല്ലാ നമ്പൂതിരിമാരുടേയും മുൻപിൽ വച്ച്‌ കുടുംബപുരോഹിതനായ തരണനല്ലൂർ നമ്പൂതിരിപ്പാടാണ്‌ കിരീടം അണിയിക്കുക. താമരയുടെ ആകൃതിയിൽ പത്തടി പൊക്കവും എട്ടടി ചുറ്റളവും ഉള്ള സ്വർണ്ണപ്പാത്രത്തിൽ പഞ്ചഗവ്യം പകുതി നിറയ്ക്കുന്നു. മലബാർ, തിരുനെൽവേലി, മധുര എന്നിവിടങ്ങളിൽ നിന്നെത്തുന്ന ബ്രാഹ്മണർ ചുറ്റും നിന്നു വേദോച്ചാരണം നടത്തവെ പാത്രത്തോടു ചേർത്തു വച്ച അലങ്കാരപ്പണി ചെയ്ത ഗോവണിയിലൂടെ രാജാവ്‌ അകത്തു കയറി പാത്രത്തിലെ തീർത്ഥത്തിൽ അഞ്ചു തവണ മുങ്ങുന്നു. വീണ്ടൂം ചില ആചാരാനുഷ്ഠാനങ്ങൾ കഴിഞ്ഞ്‌ പത്മാനാഭ സ്വാമിയെ സാഷ്ടാംഗം നമസ്കരിക്കുന്നു. തുടർന്ന് മുഖ്യപുരോഹിതൻ കിരീടം ചാർത്തി കുലശേഖരപ്പെരുമാൾ എന്നുരുവിടും. ഹിരണ്യം എന്നു പറയുന്നത് സ്വർണ്ണത്തിനെയാണ്. ഹിരണ്യഗർഭത്തിൽനിന്ന് പുനർജനിക്കുന്നു എന്ന സങ്കൽപ്പത്തിലാണ് തിരുവിതാംകൂറിലെ രാജാക്കന്മാരെ പൊന്നുതമ്പുരാക്കൾ എന്നു വിളിക്കുന്നത്‌. ചടങ്ങുകൾ അവസാനിച്ചശേഷം രാജാവ് മുങ്ങിനിവർന്ന സ്വർണപാത്രം അവിടെ കൂടിയിരിക്കുന്ന ബ്രാഹ്മണർക്ക് പങ്കിട്ട് ദാനം ചെയ്തിരുന്നു എന്നും പറയപ്പെടുന്നു.
ശ്രീ മൂലം തിരുനാൾ ഉൾപ്പെടെയുള്ള തിരുവിതാംകൂർ മഹാരാജാക്കന്മാർ ഹിരണ്യഗർഭവും, തുലാപുരുഷ ദാനവും നടത്തിയിട്ടുണ്ട്. ഭാരിച്ച ചെലവ് കണക്കിലെടുത്ത് ശ്രീചിത്തിരതിരുനാൾ ബാലരാമവർമ്മ മഹാരാജാവ് ഈ ചടങ്ങ് നടത്തിയില്ല."
കുറിപ്പുകൾ
വർഗ്ഗം:കേരളചരിത്രം വർഗ്ഗം:കേരളത്തിലെ നാട്ടുരാജ്യങ്ങൾ വർഗ്ഗം:തിരുവിതാംകൂർ
പെനാങ്ക് ദ്വീപ്
പെനാങ്ക് ദ്വീപ്, മലേഷ്യയിലെ പെനാങ്ക് സംസ്ഥാനത്തു സ്ഥിതിചെയ്യുന്ന ഏറ്റവും ജനപ്രീതിയുള്ള ദ്വീപ് നഗരമാണ്. 738,500 ജനസംഖ്യയുള്ള ഈ ദ്വീപ് നഗരം മലേഷ്യയിലെ ജനസംഖ്യയിൽ രണ്ടാമത്തെ വലിയ നഗരവും, ഈ നഗരംകൂടി ഉൾപ്പെട്ട ഗ്രേറ്റർ പെനാങ്ക് 2.5 മില്ല്യൻ ജനസംഖ്യയോടെ രാജ്യത്തെ രണ്ടാമത്തെ വലിയ ജനസംഖ്യയുള്ള മെട്രോപോളിസുമാണ്. അതിൻറെ തലസ്ഥാനമായ ജോർജ്ജ് ടൗൺ 2008 മുതൽ UNESCO യുടെ ലോക പൈതൃക സ്ഥലമായി കണക്കാക്കപ്പെടുന്നു.
1786 ൽ ബ്രിട്ടീഷ് ഈസ്റ്റ് ഇന്ത്യാ കമ്പനിയിലെ ഫ്രാൻസിസ് ലൈറ്റ് സ്ഥാപിച്ച പെനാങ്ക് ദ്വീപ്, ആദ്യം പ്രിൻസ് ഓഫ് വെയ്ൽസ് ഐലൻറെ എന്നായിരുന്നു അറിയപ്പെട്ടിരുന്നത്. തെക്കുകിഴക്കൻ ഏഷ്യയിലെ ആദ്യകാല ബ്രിട്ടീഷ് അധീതനയിലുള്ള പ്രദേശങ്ങളിലൊന്നായിരുന്നു ഇത്. സിംഗപ്പൂർ, മലാക്ക എന്നിവയുമായി ചേർന്ന് ഈ ദ്വീപ് "സ്ട്രെയിറ്റ്സ് സെറ്റിൽമെൻറ്" ൻറെ ഭാഗമായിത്തീരുകയും 1867 ൽ ബ്രിട്ടിഷ് ക്രൌൺ കോളനിയായി ഉയർത്തപ്പെടുകയും ചെയ്തു.
ബ്രിട്ടീഷ് പണ്ടകശാലയും സുഗന്ധവ്യഞ്ജനനിർമ്മാണത്തിന്റെ ഒരു പ്രാദേശിക കേന്ദ്രവുമെന്ന നിലയിലുള്ള ദ്വീപിന്റെ വികസനം പേരാനാക്കന്മാർ ഉൾപ്പെടെയുള്ള വിവിധ മത, ജാതി വിഭാഗങ്ങളെ ഈ ദ്വീപിന്റെ തീരങ്ങളിലേയ്ക്ക് ആകർഷിച്ചു. രണ്ടാം ലോകമഹായുദ്ധസമയത്ത് ജപ്പാനീസ് സാമ്രാജ്യം ഈ ദ്വീപ് കീഴടക്കി, ബ്രിട്ടീഷുകാർ യുദ്ധാവസാനം ഇതു തിരിച്ചുപിടിച്ചു. 1957 ൽ ബ്രിട്ടീഷുകാരിൽ നിന്നും മലയയ്ക്കു സ്വാതന്ത്ര്യം ലഭിക്കുന്നതിനു തൊട്ടുമുമ്പായി, ജോർജ് ടൗണിനെ എലിസബത്ത് II രാജ്ഞി ഒരു നഗരമായി പ്രഖ്യാപിച്ചു. അങ്ങനെ ഇത് രാജ്യത്തിന്റെ ആധുനിക ചരിത്രത്തിലെ ആദ്യത്തെ നഗരം ആയി മാറി. അതുമുതൽ പെനാംഗ് ദ്വീപ് 'കിഴക്കിന്റെ സിലിക്കൺ വാലി'യായി വികസിക്കുകയും  2015 ൽ ദ്വീപ് മുഴുവനായി നഗര പദവിയും നൽകപ്പെട്ടു.
മലേഷ്യയിലെ ഏറ്റവും പ്രധാനപ്പെട്ട സാമ്പത്തികോർജ്ജ കേന്ദ്രമായി പെനാംഗ് ദ്വീപ് മാറിയിരിക്കുന്നു. നിരവധി ബഹുരാഷ്ട്ര കമ്പനികൾ നിലനിൽക്കുന്ന ബയാൻ ലെപാസ് നഗരം ഒരു പ്രധാന നിർമ്മാണ കേന്ദ്രമാണ്. എന്നാൽ ജോർജ് ടൌൺ രാജ്യത്തെ പ്രമുഖ വൈദ്യ വിനോദ സഞ്ചാര കേന്ദ്രമാണ്. ഇതുകൂടാതെ, നിരവധി അന്താരാഷ്ട്ര ബാങ്കുകൾ പ്രവർത്തിക്കുന്ന ജോർജ്ജ് ടൌൺ നഗരഹൃദയം വടക്കൻ മലേഷ്യയുടെ സാമ്പത്തിക കേന്ദ്രമായി പ്രവർത്തിക്കുന്നു. കൂടാതെ, ഈ ദ്വീപ് അതിലെ വിവിധ സംവിധാനങ്ങളുമായി നന്നായി ബന്ധിക്കപ്പെട്ടിരിക്കുന്നു. പെനാംഗ് അന്താരാഷ്ട്ര വിമാനത്താവളത്തിൽ നിന്ന് പ്രധാന ഏഷ്യൻ നഗരങ്ങളിലേയക്കു് തുടർച്ചയായി സർവ്വീസുകളുണ്ട്. ഫെറി സർവീസുകൾ, പെനാങ്ക് ബ്രിഡ്ജ്, രണ്ടാം പെനാങ്ക് ബ്രിഡ്ജ് എന്നിവ പെനാങ്ക് ദ്വീപിനെ മലേഷ്യൻ ഉപദ്വീപിലെ മറ്റു പ്രദേശങ്ങളുമായി ബന്ധിപ്പിക്കുന്നു. പെനാങ്ക് തുറമുഖം ലോകത്തെ 200 തുറമുഖങ്ങളുമായി വടക്കൻ മലേഷ്യയെ ബന്ധിപ്പിച്ച് ജോർജ് ടൌണിൽ ഒരു വിനോദസഞ്ചാര വ്യവസായത്തെ വളർത്തുകയും ചെയ്യുന്നു.
പദോദ്‌പത്തി
പെനാങ്ക് സംസ്ഥാനത്തിന്റെയും പെനാങ്ക് ദ്വീപിന്റെയും പേര് അടയ്ക്കാ മരത്തിൻറെ (Areca catechu, family: Palmae) പേരിൽനിന്നു ഉരുത്തിരിഞ്ഞതാണ്. ഇതിനു മലയൻ ഭാഷയില് “പിനാങ്” എന്നു പറയുന്നു. ഈ ദ്വീപ് “പേൾ ഓഫ് ദ ഓറിയന്റ്” അല്ലെങ്കിൽ മലയൻ ഭാഷയിൽ പുലാവു മുട്ടിയാരാ (ദ ഐലന്റ് ഓഫ് പേൾസ്) എന്നും അറിയപ്പെടുന്നു.
ആദ്യകാല മലയൻ വർഗ്ഗക്കാർ ഈ ദ്വീപിനെ പുലാവു കാ-സാതു (ഒന്നാം ദ്വീപ്) എന്നു വിളിച്ചിരുന്നു. ലിങ്ഗ, കേദാഹ് എന്നിവയ്ക്കിടയിലായി കടൽ മാർഗ്ഗത്തിലുള്ള ഏറ്റവും വലിയ ദ്വീപായിരുന്നതിലാനാണ് ഇങ്ങനെ വിശേഷിപ്പിച്ചത്. സയാമീസുകാരും അതിനുശേഷം കെഡാഹ് സുൽത്താനേറ്റും ദ്വീപിനെ “”കോഹ് മാക്ക്’” (เกาะหมาก) എന്നുവിളിച്ചു. ഇതിനർത്ഥം അരിക്ക നട്ട് പാം ഐലന്റ് എന്നായിരുന്നു. പതിനഞ്ചാം നൂറ്റാണ്ടിൽ  മിങ് ചൈനയിലെ അഡ്മിറൽ ജെംഗ് ഹെ ഉപയോഗിച്ചിരുന്ന നാവിക ചിത്രലിഖിതങ്ങളിൽ ഈ ദ്വീപ് “ബിൻലാങ് യൂ” എന്നു വിളിച്ചിരുന്നു. പതിനാറാം നൂറ്റാണ്ടിൽ പോർച്ചുഗീസ് ഭൂപട രചയിതാവായ ഇമാനുവർ ഗോഡിൻഹോ ഡി എറെഡിയ ഈ ദ്വീപിനെ “പുലോ പിനാവോം” എന്നു വിശേഷിപ്പിച്ചിരുന്നു.
വടവന്നൂർ ഗ്രാമപഞ്ചായത്ത്
പാലക്കാട് ജില്ലയിലെ ചിറ്റൂർ താലൂക്കിൽ കൊല്ലങ്കോട് ബ്ളോക്കിൽ സ്ഥിതി ചെയ്യുന്ന ഒരു ഗ്രാമപഞ്ചായത്താണ്‌ വടവന്നൂ‍ർ ഗ്രാമപഞ്ചായത്ത്. 1961 ഡിസംബർ 28ാം തിയതിയാണ് വടവന്നൂ‍ർ പഞ്ചായത്ത് നിലവിൽ വന്നത്. വടക്കുഭാഗത്ത് പട്ടഞ്ചേരി, പുതുനഗരം പഞ്ചായത്തും തെക്കുഭാഗത്ത് ഗായത്രിപ്പുഴയും, കിഴക്കുഭാഗത്ത് പട്ടഞ്ചേരി, മുതലമട എന്നീ പഞ്ചായത്തുകളും, പടിഞ്ഞാറുഭാഗത്ത് പല്ലശ്ശന പഞ്ചായത്തുമാണ് വടവന്നൂ‍ർ പഞ്ചായത്തിന്റെ അതിരുകൾ. വടവന്നൂ‍ർ വില്ലേജ് മാത്രമാണ് ഈ പഞ്ചായത്തിലുള്ളത്. പഞ്ചായത്തിന്റെ ആകെ വിസ്തീർണം 17.38 ചതുരശ്ര കിലോമീറ്ററാണ്.
പുറമെ നിന്നുള്ള കണ്ണികൾ
വർഗ്ഗം:പാലക്കാട് ജില്ലയിലെ ഗ്രാമപഞ്ചായത്തുകൾ
ഉന്മുക്ത് ചന്ദ്
ഉന്മുക്ത് ചന്ദ് (ജനനം 26 മാർച്ച് 1993, ഡൽഹി) ഒരു ഇന്ത്യൻ ക്രിക്കറ്ററാണ്. 2012ൽ ഓസ്ട്രേലിയയിൽ നടന്ന അണ്ടർ-19 ക്രിക്കറ്റ് ലോകകപ്പിൽ വിജയികളായ ഇന്ത്യൻ ടീമിന്റെ ക്യാപ്റ്റനായിരുന്നു ഉന്മുക്ത്. ഫൈനലിൽ ഓസ്ട്രേലിയൻ അണ്ടർ-19 ടീമിനെതിരെ പുറത്താകാതെ 111 റൺസ് നേടി ടീമിന്റെ വിജയത്തിൽ നിർണായക പങ്ക് വഹിച്ചു,
യൂത്ത് ക്രിക്കറ്റ് റെക്കോർഡുകൾ
ഇന്ത്യ അണ്ടർ 19 ടീമിൽ ഉന്മുക്ത് ചന്ദിന്റെ റെക്കോർഡുകൾ:
അവലംബം
വർഗ്ഗം:1993-ൽ ജനിച്ചവർ
വർഗ്ഗം:മാർച്ച് 26-ന് ജനിച്ചവർ കേരളത്തിലെ ഇദ്ദേഹത്തിന് കടുത്ത ഒരു ആരാധകനുണ്ട് ' വയനാട്ടിലെ മാനന്തവാടിക്കടുത്ത് പേര്യ വില്ലേജിലെ അഭിഷേക് .സി എന്ന് പേരുള്ള യുവാവാണ് ഇദ്ദേഹത്തെ കടുത്ത രീതിയിൽ ആരാധിക്കുന്നത്
വർഗ്ഗം:ഇന്ത്യൻ ക്രിക്കറ്റ് കളിക്കാർ
ഓൺലൈൻ വിപണി
ഒന്നിൽ കൂടുതൽ മൂന്നാം കക്ഷികൾ ഉൽ‌പ്പന്നമോ സേവന വിവരങ്ങളോ നൽ‌കുന്ന ഒരു തരം ഇ-കൊമേഴ്‌സ് സൈറ്റാണ് ഒരു ഓൺലൈൻ മാർ‌ക്കറ്റ്‌പ്ലെയ്സ് (അല്ലെങ്കിൽ ഓൺലൈൻ ഇ-കൊമേഴ്‌സ് മാർ‌ക്കറ്റ്‌പ്ലെയ്സ്), അതേസമയം ഇടപാടുകൾ‌ മാർ‌ക്കറ്റ്പ്ലേസ് ഓപ്പറേറ്റർ‌ പ്രോസസ്സ് ചെയ്യുന്നു. മൾട്ടിചാനൽ ഇ-കൊമേഴ്‌സിന്റെ പ്രാഥമിക ഓൺലൈൻ വിപണന കേന്ദ്രങ്ങളാണ്, ഇത് ഉൽ‌പാദന പ്രക്രിയയെ കാര്യക്ഷമമാക്കുന്നതിനുള്ള ഒരു മാർഗമാണ്.
ലോകമാന്യതിലക് ടർമിനസ്
ലോകമാന്യതിലക് ടർമിനസ്(അതിന്റെ മുൻ പേര് കുർള ടെർമിനസ്, സ്റ്റേഷൻ കോഡ് LTT), റെയിൽവേ ൽ ഒരു ഒരു പ്രധാന റെയിൽവേ ടെർമിനസ്ആണ്. മുംബൈയിൽ,കുർള എന്ന പ്രാന്തപ്രദേശത്തുള്ള. കേന്ദ്ര റെയിൽ‌വേയാണ് എൽ‌ടി‌ടി നിയന്ത്രിക്കുന്നത്. കുർള, തിലക് നഗർ സബർബൻ റെയിൽവേ സ്റ്റേഷനുകൾ സമീപത്തായി സ്ഥിതിചെയ്യുന്നു. മുംബൈയിലെ അഞ്ച് റെയിൽ‌വേ ടെർമിനികളിൽ ഒന്നാണിത്, മറ്റുള്ളവ ഛത്രപതി ശിവാജി മഹാരാജ് ടെർമിനസ്, സെൻ‌ട്രൽ ലൈനിലെ ദാദർ, മുംബൈ സെൻ‌ട്രൽ, വെസ്റ്റേൺ ലൈനിലെ ബാന്ദ്ര ടെർമിനസ് എന്നിവയാണ്.
ഓൺലൈൻ വിപണി
ഒരു ഓൺലൈൻ വിപണനകേന്ദ്രത്തിൽ, ഉപഭോക്തൃ ഇടപാടുകൾ മാർക്കറ്റ്പ്ലേസ് ഓപ്പറേറ്റർ പ്രോസസ്സ് ചെയ്യുകയും തുടർന്ന് പങ്കെടുക്കുന്ന ചില്ലറ വ്യാപാരികൾ അല്ലെങ്കിൽ മൊത്തക്കച്ചവടക്കാർ വിതരണം ചെയ്യുകയും നിറവേറ്റുകയും ചെയ്യുന്നു (പലപ്പോഴും ഡ്രോപ്പ് ഷിപ്പിംഗ് എന്ന് വിളിക്കുന്നു). മറ്റ് കഴിവുകളിൽ ലേലം (ഫോർവേഡ് അല്ലെങ്കിൽ റിവേഴ്സ്), കാറ്റലോഗുകൾ, ഓർഡറിംഗ്, വാണ്ടഡ് പരസ്യം, ട്രേഡിംഗ് എക്സ്ചേഞ്ച് പ്രവർത്തനം, ആർഎഫ്ക്യൂ(RFQ), ആർഎഫ്ഐ(RFI) അല്ലെങ്കിൽ ആർഎഫ്പി(RFP)പോലുള്ള കഴിവുകൾ എന്നിവ ഉൾപ്പെടാം. "വിൽപ്പനാനന്തര" ഫീസായി നിരവധി ഇനങ്ങൾക്ക് ഒറ്റ ഇനങ്ങൾ രജിസ്റ്റർ ചെയ്യാനും വിൽക്കാനും ഈ തരം സൈറ്റുകൾ ഉപയോക്താക്കളെ അനുവദിക്കുന്നു.
പൊതുവേ, വിശാലമായ ദാതാക്കളിൽ നിന്നുള്ള ഉൽ‌പ്പന്നങ്ങൾ‌ മാർ‌ക്കറ്റ്‌പ്ലെയ്‌സ് ചെയ്യുന്നതിനാൽ‌, തിരഞ്ഞെടുപ്പ് സാധാരണയായി കൂടുതൽ‌ വിശാലമാണ്, മാത്രമല്ല വെണ്ടർ‌-നിർദ്ദിഷ്ട ഓൺലൈൻ റീട്ടെയിൽ സ്റ്റോറുകളേക്കാൾ ലഭ്യത കൂടുതലാണ്.
ലോകമാന്യതിലക് ടർമിനസ്
ചരിത്രം
ഇന്ത്യൻ സ്വാതന്ത്ര്യ പ്രസ്ഥാനത്തിന്റെ ജനപ്രിയ നേതാവായ ലോകമാന്യ തിലകിന്റ്റെ പേരിൽ കുർള ടെർമിനസ് സ്റ്റേഷന്റെ പേരുമാറ്റാനുള്ള നിർദ്ദേശത്തിന് 1996 ൽ ബ്രിഹൻ മുംബൈ മുനിസിപ്പൽ കോർപ്പറേഷൻ (ബിഎംസി) അംഗീകാരം നൽകി മഹാരാഷ്ട്ര സർക്കാർ മുഖേന കേന്ദ്ര സർക്കാരിന് കൈമാറി. അന്നത്തെ റെയിൽ‌വേ സഹമന്ത്രി രാം നായിക്കിന്റെ അഭ്യർഥന മാനിച്ച് 1999 ൽ കേന്ദ്ര ആഭ്യന്തരമന്ത്രി ലാൽ കൃഷ്ണ അദ്വാനി ഈ നിർദ്ദേശത്തിന് അംഗീകാരം നൽകി. തീരുമാനം പ്രഖ്യാപിച്ച ശേഷം, മുംബൈ നോർത്ത്-ഈസ്റ്റ് ലോക്സഭാ അംഗംഗുരുദാസ് കാമത്ത്,, എൽ കെ അദ്വാനിയുമായി കൂടിക്കാഴ്ച നടത്തി സാഹേബ് അംബേദ്കർ ഇന്റെ പേരിൽ  പുനർനാമകരണം ചെയ്യണമെന്ന്  നിവേദനം സമർപ്പിച്ചു.
ഓൺലൈൻ വിപണി
2014 മുതൽ, സംഘടിത വിപണനകേന്ദ്രങ്ങൾ ആവശ്യപ്പെടുന്നതിനാൽ ഓൺലൈൻ വിപണന കേന്ദ്രങ്ങൾ ധാരാളമുണ്ട്. ചിലതിൽ ഉപഭോക്താക്കളുടെ മിക്കവാറും എല്ലാ ആവശ്യങ്ങളും നിറവേറ്റുന്ന വൈവിധ്യമാർന്ന പൊതു താൽപ്പര്യ ഉൽ‌പ്പന്നങ്ങളുണ്ട്, എന്നിരുന്നാലും, ചിലത് ഉപഭോക്തൃ നിർദ്ദിഷ്ടവും ഒരു പ്രത്യേക വിഭാഗത്തെ മാത്രം ആവശ്യങ്ങൾ നിറവേറ്റുന്നതുമാണ്. ഓൺലൈനിൽ വിൽക്കുന്നതിനുള്ള പ്ലാറ്റ്ഫോം മാത്രമല്ല, ഉപയോക്തൃ ഇന്റർഫേസും ഉപയോക്തൃ അനുഭവവും പ്രധാനമാണ്. ഓർ‌ഗനൈസ് ചെയ്‌തിരിക്കുന്നതും ഉൽ‌പ്പന്നങ്ങൾ‌ കൂടുതൽ‌ ആക്‌സസ് ചെയ്യാവുന്നതുമായ ഓൺലൈൻ വിപണനസ്ഥലങ്ങളിലേക്ക് ആളുകൾ‌ പ്രവേശിക്കുന്നു.
ലോകമാന്യതിലക് ടർമിനസ്
ചരിത്രം
ഛത്രപതി ശിവാജി മഹാരാജ് ടെർമിനസ് (സി‌എസ്‌എം‌ടി) അതിന്റെ സാച്ചുറേഷൻ പോയിന്റിലെത്തിയതിനാൽ കൂടുതൽ എക്സ്പ്രസ് ട്രെയിനുകൾ കൈകാര്യം ചെയ്യാൻ കഴിയാത്തതിനാൽ 2003 ൽ സെൻ‌ട്രൽ റെയിൽ‌വേ (സി‌ആർ‌) കൂടുതൽ റെയിൽ ഗതാഗതം ഏറ്റെടുക്കുന്നതിന് എൽ‌ടി‌ടി വിപുലീകരിക്കാൻ തീരുമാനിച്ചു. തകർന്ന ടെർമിനസ് കോംപ്ലക്‌സിന് പകരമായി ഒരു സ്വാൻകി സ്റ്റേഷൻ സമുച്ചയം നിർമ്മിക്കാനുള്ള രൂപകൽപ്പന 2006 ൽ മുംബൈ സി.ആർ. ആർക്കിടെക്റ്റ് പി കെ ദാസ് ആണ് പുതിയ സ്റ്റേഷൻ കോംപ്ലക്സ് ഡിസൈൻ തയ്യാറാക്കിയത്. സാന്താക്രൂസ് - ചെമ്പൂർ ലിങ്ക് റോഡിന്റെ (എസ്‌സി‌എൽ‌ആർ) ഭാഗമായി മുംബൈ മെട്രോപൊളിറ്റൻ റീജിയൺ ഡെവലപ്‌മെന്റ് അതോറിറ്റിയും (എം‌എം‌ആർ‌ഡി‌എ) എൽ‌ടി‌ടിയിൽ നിന്ന് ഫ്ലൈഓവറിലേക്ക് ഒരു റാംപ് നിർമ്മിക്കാൻ സമ്മതിച്ചു. പുതുക്കിയ എൽ‌ടി‌ടി 2013 ഏപ്രിൽ 16 ന് റെയിൽ‌വേ മന്ത്രി പവൻ കുമാർ ബൻസൽ ഉദ്ഘാടനം ചെയ്തു. ടെർമിനസിന്റെ നവീകരണത്തിന് 3 വർഷമെടുത്തു. പുതിയ സ്റ്റേഷൻ സമുച്ചയം 50,000 ചതുരശ്ര മീറ്റർ ഭൂമി നിർമിച്ചിരിക്കുന്നത് ഒരു 3,300 ചതുരശ്ര മീറ്റർ ഉണ്ട് ചെയ്തു സംഘബലമുള്ളവരാക്കിത്തീർക്കുകയും.
ഓൺലൈൻ വിപണി
സേവനങ്ങൾക്കും ഔട്ട്‌സോഴ്സിംഗിനും
ഐടി സേവനങ്ങൾ, സെർച്ച് എഞ്ചിൻ ഒപ്റ്റിമൈസേഷൻ, മാർക്കറ്റിംഗ്, കൂടാതെ വിദഗ്ധ നിർമ്മിതികൾ എന്നിവ പോലുള്ള പ്രൊഫഷണൽ സേവനങ്ങളുടെ ഓൺലൈൻ ഔട്ട്‌സോഴ്‌സിംഗിനായി വിപണന കേന്ദ്രങ്ങളുണ്ട്.
ലോകമാന്യതിലക് ടർമിനസ്
ചരിത്രം
ദാദർ ടെർമിനസിലെ 5–6 വർഷത്തിനുള്ളിൽ ദീർഘദൂര ട്രെയിൻ സർവീസുകൾ നിർത്തിവയ്ക്കാനുള്ള പദ്ധതി 2012 ഒക്ടോബറിൽ സിആർ പ്രഖ്യാപിച്ചു. എൽ‌ടി‌ടിയിലെ പ്ലാറ്റ്‌ഫോമുകളുടെ എണ്ണം 5 ൽ നിന്ന് 12 ലേക്ക് അപ്‌ഗ്രേഡുചെയ്‌തുകൊണ്ട് ലോഡ് എൽ‌ടി‌ടിയിലേക്ക് മാറ്റും. മറ്റ് ഗതാഗത മാർഗ്ഗങ്ങളുമായി കണക്റ്റിവിറ്റി അവതരിപ്പിക്കുന്നതിനൊപ്പം ഒരു മാൾ, മൾട്ടി-സ്റ്റോർ പാർക്കിംഗ്, എസ്‌കലേറ്ററുകൾ, റെസ്റ്റോറന്റുകൾ, ഫുഡ് കോർട്ടുകൾ, മികച്ച സിഗ്നേജുകളും സൂചകങ്ങളും, ബജറ്റ് ഹോട്ടലുകൾ, സൗന്ദര്യാത്മകവും ബാഹ്യവും ഇന്റീരിയർ എന്നിവയും നിർമ്മിക്കാൻ സിആർ പദ്ധതിയിടുന്നു. പബ്ലിക്-പ്രൈവറ്റ് പാർട്ണർഷിപ്പ് (പിപിപി) മോഡിൽ ഈ പദ്ധതി നടപ്പിലാക്കും, ഇതിന് 50–60 ₹ വിലവരും  ബില്ല്യൺ. എൽ‌ടി‌ടിക്ക് ചുറ്റും സി‌ആർ‌ കൈവശം വച്ചിരിക്കുന്ന 20 ഏക്കർ സ്ഥലത്ത് റെയിൽ‌വേ ലാൻഡ് ഡെവലപ്‌മെന്റ് അതോറിറ്റി പദ്ധതി നടപ്പാക്കും.
ഓൺലൈൻ വിപണി
പങ്കിടൽ സമ്പദ്‌വ്യവസ്ഥ
പല പങ്കിടൽ ഇക്കോണമി പ്ലാറ്റ്‌ഫോമുകളും വാസ്തവത്തിൽ പിയർ മാർക്കറ്റ് പ്ലേസുകളിലേക്ക് പിയർ ചെയ്യുന്നു. "സ്വിച്ച്" വിപണനകേന്ദ്രങ്ങൾ എന്നും വിളിക്കപ്പെടുന്നു, ഇക്കോണമി പ്ലാറ്റ്ഫോമുകളുടെ ഉപയോക്താക്കൾ എയർബിഎൻബി(AirBNB) പോലുള്ള സേവനങ്ങളോ സാധനങ്ങളോ വാങ്ങുന്നതിനും വിൽക്കുന്നതിനും ഇടയിൽ സ്വഭാവപരമായി മാറും.
പങ്കിടൽ സമ്പദ്‌വ്യവസ്ഥ പ്രധാനമായും ഓപ്പൺ സോഴ്‌സ് തത്ത്വചിന്തയിൽ നിന്ന് പ്രചോദനം ഉൾക്കൊണ്ടിരിക്കുന്നതിനാൽ, വിപണിയിൽ നിന്ന് ഒരു പിയർ സമാരംഭിക്കുന്നതിന് സമർപ്പിച്ചിരിക്കുന്ന നിരവധി ഓപ്പൺ സോഴ്‌സ് പ്രോജക്ടുകൾ ഞങ്ങൾ ആശ്ചര്യകരമാംവിധം കണ്ടെത്തി(കൊക്കോറിക്കോ & ഷെയർട്രൈബ് ).
ലോകമാന്യതിലക് ടർമിനസ്
പ്രവേശനക്ഷമത
ഹാർബർ ലൈനിൽ തിലക് നഗർ, കുർല എന്നീ രണ്ട് സബർബൻ റെയിൽവേ സ്റ്റേഷനുകൾക്കിടയിലാണ് എൽടിടി സ്ഥിതി ചെയ്യുന്നത്. തിലക് നഗറിൽ നിന്ന് എൽ‌ടി‌ടിയിലേക്ക് നേരിട്ടുള്ള ഓവർഹെഡ് ബ്രിഡ്ജ് നിർമ്മിക്കുന്നതിനാൽ തിലക് നഗർ റെയിൽ‌വേ സ്റ്റേഷൻ വഴി എളുപ്പത്തിൽ എത്തിച്ചേരാം. കുർള റെയിൽ‌വേ സ്റ്റേഷൻ മുതൽ എൽ‌ടി‌ടി വരെ ലെവൽ ക്രോസിംഗ് വഴി ഒരു ഷെയർ റിക്ഷ സേവനം ലഭ്യമാണ്. ലെവൽ ക്രോസിംഗ് ഗേറ്റിന്റെ ശരാശരി തുറക്കൽ 20 മിനിറ്റാണ്.
പുതുനഗരം ഗ്രാമപഞ്ചായത്ത്
പാലക്കാട് ജില്ലയിലെ ചിറ്റൂർ താലൂക്കിൽ കൊല്ലങ്കോട് ബ്ളോക്കിൽ സ്ഥിതി ചെയ്യുന്ന ഒരു ഗ്രാമപഞ്ചായത്താണ്‌ പുതുനഗരം ഗ്രാമപഞ്ചായത്ത്. പുതുനഗരം വില്ലേജുപരിധിയിലുള്ള ഈ പഞ്ചായത്തിന്റെ വിസ്തൃതി 9.24 ച.കി.മീറ്ററാണ്. ഈ പഞ്ചായത്തിന്റെ അതിരുകൾ‍ വടക്കുഭാഗത്ത് പെരുവെമ്പ് പഞ്ചായത്തും, തെക്കുഭാഗത്ത് വടവന്നൂർ‍ പഞ്ചായത്തും, കിഴക്കുഭാഗത്ത് ചിറ്റൂർ തത്തമംഗലം മുനിസിപ്പാലിറ്റിയും, പട്ടഞ്ചേരി പഞ്ചായത്തും, പടിഞ്ഞാറുഭാഗത്ത് കൊടുവായൂർ, പല്ലശ്ശന പഞ്ചായത്തുകളുമാണ്. 1979 നവംബറിലാണ് പുതുനഗരത്തെ കൊടുവായൂർ പഞ്ചായത്തിൽ നിന്നും വേർ‍പെടുത്തി ഒരു പ്രത്യേക പഞ്ചായത്ത് രൂപീകരിച്ചതായി സർ‍ക്കാർ ഉത്തരവു പുറപ്പെടുവിച്ചത്.
ലോകമാന്യതിലക് ടർമിനസ്
ഡോർമിറ്ററികൾ
എയർ കണ്ടീഷൻ ചെയ്ത ഡോർമിറ്ററികൾ 2013 ഏപ്രിൽ 16 ന് അന്നത്തെ റെയിൽവേ മന്ത്രി പവൻ കുമാർ ബൻസാൽ എൽടിടിയിൽ ഉദ്ഘാടനം ചെയ്തു. സ്ത്രീകൾക്ക് മാത്രമായുള്ള 24 കിടക്കകളുള്ള എസി ഡോർമാറ്റ്രി ആണ് എൽടിടിയിലെത്.
പുതുനഗരം ഗ്രാമപഞ്ചായത്ത്
പുറമെ നിന്നുള്ള കണ്ണികൾ
വർഗ്ഗം:പാലക്കാട് ജില്ലയിലെ ഗ്രാമപഞ്ചായത്തുകൾ
ലോകമാന്യതിലക് ടർമിനസ്
മഴവെള്ള സംഭരണം
സെൻട്രൽ റെയിൽ‌വേ (സി‌ആർ‌) 2012 ഒക്ടോബറിൽ എൽ‌ടി‌ടിയിൽ ഒരു മഴവെള്ള സംഭരണ സംവിധാനം സ്ഥാപിച്ചു. സിസ്റ്റം ₹ 1 ദശലക്ഷം ചെലവ് ഏത് സ്റ്റേഷൻ ദൈനംദിന വെള്ളം ആവശ്യമായ ഏകദേശം 40% ആണ് വെള്ളം 700,000 ലിറ്റർ, സംരക്ഷിക്കുമെങ്കിലും. മഴവെള്ള സംഭരണ പദ്ധതി ഭൂഗർഭജലത്തിലേക്ക് വെള്ളം ഒഴുകാൻ സഹായിക്കും, ഇത് മഴക്കാലത്ത് സമീപ പ്രദേശങ്ങളിലെ വെള്ളപ്പൊക്കം കുറയ്ക്കും. 2 നിർമ്മിക്കുന്ന പദ്ധതി  കി.മീ ട്രെഞ്ച്, തകർന്ന കല്ലുകൾ കൊണ്ട് നിറയ്ക്കുക.
ബാഹ്യ ലിങ്കുകൾ
വർഗ്ഗം:തീവണ്ടിനിലയം വർഗ്ഗം:മഹാരാഷ്ട്രയിലെ ചരിത്രസ്മാരകങ്ങൾ വർഗ്ഗം:മുംബൈ
താൽ മരുഭൂമി
ഗ്രേറ്റർ താൽ കനാൽ
താൽ കനാൽ പദ്ധതിയുടെ ചരിത്രമെന്നു പറയുന്നത് ഏകദേശം 130 വർഷം പഴക്കമുള്ളതാണ്. ഏകദേശം 1873-ഓടു കൂടിയാണ് ഈ പദ്ധതിക്ക് രൂപംകൊടുത്തത്. സിന്ധു നദിയിലെ ജലം ഉപയോഗിച്ച് ഈ സ്ഥലത്തു ജലസേചനം ചെയ്യാൻ വേണ്ടി 1919, 1921, 1924, 1925, 1936, 1949 എന്നീ വർഷങ്ങളിൽ ചർച്ചകൾ നടന്നു.
ഇങ്ങനെ ജലസേചനം നടത്തിയാൽ സിന്ധു നദീതീരത്തുള്ളവർക്ക് ജലലഭ്യത കുറയുമെന്ന വാദത്തിന്റെ അടിസ്ഥാനത്തിൽ ഈ പദ്ധതി തുടർച്ചയായി നിർത്തിവച്ചു. നാഷണൽ ഇക്കോണമിക് കൗൺസിലിന്റെ എക്സിക്യൂട്ടീവ് കമ്മിറ്റി ഈ പദ്ധതിക്ക് അംഗീകാരം നൽകി ഒപ്പുവച്ചതോടെ വീണ്ടും 1975-ൽ ഈ പദ്ധതിക്ക് വേണ്ടി ചർച്ച നടന്നു. അവസാനം 2001 ഓഗസ്റ്റ് 16-ന് അന്നത്തെ പാകിസ്താൻ പ്രസിഡന്റായിരുന്ന ജനറൽ പർവേസ് മുഷറഫ് 3000 കോടി രൂപയുടെ ഗ്രേറ്റർ താൽ കനാൽ പദ്ധതി ഉദ്ഘാടനം ചെയ്തു.
ഇന്ത്യയിൽ നിന്നും പാകിസ്താൻ വിഭജിക്കുന്നതിനു മുമ്പ് താൽ മരുഭൂമിയിൽ ഹിന്ദുക്കളും സിഖ് മതക്കാരും ധാരാളമുണ്ടായിരുന്നു. മരുഭൂമിയിലെ ജനങ്ങൾ ജലത്തിനുവേണ്ടി ഒരുപാടു ബുദ്ധിമുട്ടിയിരുന്നു. അതിനൊരു പരിഹാരം എന്ന നിലയിലാണ് ഗ്രേറ്റർ താൽ കനാൽ പദ്ധതി ആസൂത്രണം ചെയ്തത്.
ജനജീവിതം
പഞ്ചാബ് പ്രവിശ്യയുടെ ഏറ്റവും സാക്ഷരത കുറഞ്ഞ മേഖലയാണ് താൽ മരുഭൂമി. ഈ മരുഭൂമീ പ്രദേശം വളരെ വരണ്ടുണങ്ങിയതായതു കൊണ്ട് തന്നെ ഇവിടുത്തെ ജനങ്ങൾ വളരെ കഷ്ടതകൾ അനുഭവിക്കുന്നു. കൃഷിയാണ് പ്രധാന തൊഴിൽ. ഇവിടെ കൂടുതലും ധാന്യങ്ങളാണ് കൃഷി ചെയ്യുന്നത്. പഞ്ചാബി ഭാഷയുടെ വകഭേദമായ താലോച്ചി ഭാഷയാണ് ഇവിടുത്തെ സംസാര ഭാഷ. മരുഭൂമിയൊട്ടാകെ ജനങ്ങൾ താമസിക്കുവാൻ തുടങ്ങിയതോടെ അവർക്ക് ഒരുപാടു ദൂരം സഞ്ചരിക്കുവാനും പഞ്ചാബിലെ പ്രധാന സ്ഥലങ്ങളിലേക്കു ജോലിക്കു പോകാനും സാധിച്ചു. ജനങ്ങൾ അവരുടെ ദേശീയ ഭാഷയിൽ സംസാരിക്കാൻ തുടങ്ങിയതോടെ പഞ്ചാബി, ഉർദ്ദു ഭാഷകൾ പെട്ടെന്ന് മനസ്സിലാക്കാൻ തുടങ്ങി. അതുകൊണ്ടുതന്നെ ഈ ഭാഷകൾ കൂടുതൽ ഉപയോഗിക്കാനും തുടങ്ങി.
കാലാവസ്ഥ
താൽ മരുഭൂമിയിലെ പകൽ വളരെ ചൂട് കൂടിയതും രാത്രി വളരെ തണുപ്പേറിയതുമാണ്. പൊതുവെ അയനപരമായ കാലാവസ്ഥയാണ് ഇവിടെ അനുഭവപ്പെടുന്നത്. വേനൽക്കാലത്ത് ശക്തമായ മണൽക്കാറ്റ് ഉണ്ടാകുന്നുണ്ട്. അപൂർവ്വമായി മാത്രമേ മഴ പെയ്യാറുള്ളൂ. വർഷത്തിൽ 250 മില്ലിമീറ്റർ വരെ മഴ ലഭിക്കാം.
ജീവജാലങ്ങൾ
മുൾപ്പടർപ്പൊക്കെയുള്ള ഒരു വരണ്ട മരുഭൂമിയാണ് താൽ മരുഭൂമി. ധാരാളം അക്കേഷ്യ മരങ്ങൾ ഇവിടെ കാണാൻ സാധിക്കും. ഇവിടുത്തെ ജനങ്ങളുടെ ഭക്ഷണത്തിന്റെ ഒരു പ്രധാന ഉറവിടമാണ് ഈ അക്കേഷ്യ മരങ്ങൾ. കപ്പാരിസിന്റെയും പ്രോസോപിസിന്റെയും പഴങ്ങളും ഇവിടെ ലഭ്യമാണ്. താൽ മരുഭൂമിയിൽ ഔഷധ സസ്യങ്ങളും കാണപ്പെടുന്നുണ്ട്.
പുറംകണ്ണികൾ
വർഗ്ഗം:പാകിസ്താനിലെ മരുഭൂമികൾ
മുഹൂർത്തങ്ങൾ
പി എം ബെന്നി സംവിധാനം ചെയ്ത് 1977 ൽ പുറത്തിറങ്ങിയ ഇന്ത്യൻ മലയാള ചിത്രമാണ് മുഹൂർത്തങ്ങൾ. ശ്രീവിദ്യ, കെപി‌എസി സണ്ണി, എം‌ജി സോമൻ, റാണി ചന്ദ്ര എന്നിവരാണ് പ്രധാന വേഷങ്ങളിൽ. ഓ എൻ വി എഴുതിയ വരികൾക്ക് ഈ ചിത്രത്തിൽ എം കെ അർജുനന്റെ സംഗീത സ്കോർ ഉണ്ട്.
==അഭിനേതാക്കൾ ==
ബാഹ്യ ലിങ്കുകൾ
വർഗ്ഗം:1970-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:ഓ.എൻ വിയുടെ ഗാനങ്ങൾ വർഗ്ഗം:എം കെ അർജ്ജുനൻ സംഗീതം നൽകിയ ചലച്ചിത്രങ്ങൾ വർഗ്ഗം:ഓ എൻ വി- എം.കെ അർജ്ജുനൻ ഗാനങ്ങൾ വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:ഷാജി എൻ. കരുൺ കാമറ ചെയ്ത ചലച്ചിത്രങ്ങൾ വർഗ്ഗം:എം.ജി. സോമൻ അഭിനയിച്ച മലയാളചലച്ചിത്രങ്ങൾ വർഗ്ഗം:ശ്രീവിദ്യ അഭിനയിച്ച മലയാള ചിത്രങ്ങൾ
അയിലൂർ ഗ്രാമപഞ്ചായത്ത്
പാലക്കാട് ജില്ലയിലെ ചിറ്റൂർ താലൂക്കിൽ നെന്മാറ ബ്ളോക്കിൽ സ്ഥിതി ചെയ്യുന്ന ഒരു ഗ്രാമപഞ്ചായത്താണ്‌ അയിലൂർ ഗ്രാമപഞ്ചായത്ത്. അയിലൂർ, തിരുവാഴിയാട്, കയറാടി എന്നീ വില്ലേജുകളുടെ പരിധിയിലാണ് 40.49 ച.കി.മീ. വിസ്തൃതിയുള്ള അയിലൂർ ഗ്രാമപഞ്ചായത്ത് സ്ഥിതി ചെയ്യുന്നത്.1950 -ൽ തിരു-കൊച്ചി പഞ്ചായത്ത് നിയമമനുസരിച്ച് ജനങ്ങൾ തിരഞ്ഞെടുത്ത ആദ്യപഞ്ചായത്ത് ഭരണസമിതി അധികാരമേറ്റു. കിഴക്ക് നെന്മാറ, നെല്ലിയാമ്പതി പഞ്ചായത്തുകൾ, പടിഞ്ഞാറ്  വണ്ടാഴി പഞ്ചായത്ത്,  തെക്ക്  നെല്ലിയാമ്പതി, വണ്ടാഴി പഞ്ചായത്തുകൾ വടക്ക് മേലാർകോട്, നെന്മാറ,  വണ്ടാഴി പഞ്ചായത്തുകൾ എന്നിവയാണ് പഞ്ചായത്തിന്റെ അതിരുകൾ. 40.49 ചതുരശ്രകിലോമീറ്റർ വിസ്തൃതിയുള്ള പഞ്ചായത്തിനെ 11 വാർഡുകളായാണ് വിഭജിച്ചിരിക്കുന്നത്.
പുറമെ നിന്നുള്ള കണ്ണികൾ
വർഗ്ഗം:പാലക്കാട് ജില്ലയിലെ ഗ്രാമപഞ്ചായത്തുകൾ
ആലീസ് കൂപ്പർ
ഒരു അമേരിക്കൻ ഗായകനും, ഗാനരചയിതാവും, നടനുമാണ് ആലീസ് കൂപ്പർ (ജനനം വിൻസെന്റ് ഡാമൺ ഫർണിയർ; ഫെബ്രുവരി 4, 1948). 50 വർഷത്തിലധികമായി സംഗീത രംഗത്തുള്ള ഇദ്ദേഹത്തിന്റെ രസകരമായ ശബ്ദം അതുപോലെ ഗില്ലറ്റിനുകൾ, ഇലക്ട്രിക് കസേരകൾ, വ്യാജ രക്തം, മാരകമായ പാമ്പുകൾ, കുഞ്ഞു പാവകൾ, ഡ്യുവലിംഗ് വാളുകൾ എന്നിവ ഉപയോഗിച്ചിട്ടു കൊണ്ടുള്ള സ്റ്റേജ് ഷോകളും, കൂപ്പറിനെ " ഷോക്ക് റോക്കിന്റെ ഗോഡ്ഫാദർ" അല്ലെങ്കിൽ "ഷോക്ക് റോക്കിന്റെ പിതാവ്" എന്ന പേരിൽ അറിയപ്പെടാൻ കാരണമായി. ഹൊറർ സിനിമകൾ, വാഡെവിൽ, ഗാരേജ് റോക്ക് എന്നിവയിൽ നിന്ന് ആളുകളെ ഞെട്ടിക്കുന്നതിനായി ഭീമാകാരവും നാടകീയവുമായ ഒരു റോക്ക് ബ്രാൻഡിന് കൂപ്പർ രൂപകൽപ്പന ചെയ്തു.
അരിസോണയിലെ ഫീനിക്സിൽ നിന്നുള്ള ഇദ്ദേഹം 1960 കളുടെ അവസാനത്തിൽ മിഷിഗനിലെ ഡെട്രോയിറ്റിലേക്ക് താമസം മാറിയതിനുശേഷമാണ് ഫർണിയർ എന്ന തന്റെ പേരു മാറ്റി താൻ പാടുകയും, ഹാർമോണിക്ക വായിക്കുകയും ചെയ്തിരുന്ന ഒരു സംഗീത ബാൻഡായിരുന്ന "ആലീസ് കൂപ്പർ" എന്ന പേര് തന്റെ പേരായി സ്വീകരിച്ചിരുന്നത്. ലീഡ് ഗിറ്റാറിൽ ഗ്ലെൻ ബക്സ്റ്റൺ, റിഥം ഗിറ്റാറിൽ മൈക്കൽ ബ്രൂസ്, ബാസ് ഗിറ്റാറിൽ ഡെന്നിസ് ഡൺവേ, ഡ്രംസിൽ നീൽ സ്മിത്ത് എന്നിവരായിരുന്നു ആലീസ് കൂപ്പർ സംഗീത സംഘത്തിലെ അംഗങ്ങൾ. ആലീസ് കൂപ്പർ ബാൻഡ് തങ്ങളുടെ ആദ്യ ആൽബം 1969 ലാണ് പുറത്തിറക്കിയിരുന്നത്. 1971 ലെ മൂന്നാമത്തെ സ്റ്റുഡിയോ ആൽബമായ ലവ് ഇറ്റ് ടു ഡെത്തിൽ നിന്നുള്ള " ഐ ആം എയിറ്റീൻ " എന്ന ഹിറ്റ് ഗാനത്തിലൂടെ സംഗീത സംഘം അന്താരാഷ്ട്ര സംഗീതത്തിന്റെ മുഖ്യധാരയിലേക്ക് കടന്നു. 1973 ൽ ആറാമത്തെ സ്റ്റുഡിയോ ആൽബമായ ബില്യൺ ഡോളർ ബേബീസ് ഈ സംഗീത സംഘത്തെ വാണിജ്യപരമായി വളരെ ഉന്നതിയിലെത്തിച്ചു. 2011 ൽ യഥാർത്ഥ ആലീസ് കൂപ്പർ സംഗീത സംഘത്തെ റോക്ക് ആൻഡ് റോൾ ഹാൾ ഓഫ് ഫെയിമിൽ ഉൾപ്പെടുത്തി.
1970 ൽ തന്റെ ഫർണിയർ എന്ന പേര് മാറ്റി ബാൻഡിന്റെ പേര് സ്വീകരിച്ച ഇദ്ദേഹം 1975-ൽ ഏകാംഗ കലാകാരനായി തന്റെ ആദ്യ ആൽബം വെൽക്കം റ്റു മയ് നൈറ്റ്മേർ എന്ന ആൽബം പുറത്തിറക്കി. തന്റെ ഡെട്രോയിറ്റ് റോക്ക് വേരുകൾ വികസിപ്പിച്ചെടുത്ത കൂപ്പർ ആർട്ട് റോക്ക്, ഹാർഡ് റോക്ക്, ഹെവി മെറ്റൽ, ന്യൂ വേവ്, ഗ്ലാം മെറ്റൽ,, ഇൻഡസ്ട്രിയൽ റോക്ക് എന്നിവയുൾപ്പെടെ നിരവധി സംഗീത ശൈലികൾ പരീക്ഷിച്ചിട്ടുണ്ട്.
സ്റ്റേജിനു പുറത്തെ തന്റെ തമാശ നിറഞ്ഞ വ്യക്തിത്വത്തിനു പേരുകേട്ട ഇദ്ദേഹത്തെ ലോകത്തിലെ ഏറ്റവും പ്രിയപ്പെട്ട ഹെവി മെറ്റൽ എന്റർടെയ്‌നർ എന്നാണ് ദി റോളിംഗ് സ്റ്റോൺ ആൽബം ഗൈഡ് വിശേഷിപ്പിട്ടുള്ളത്. ഹെവി മെറ്റൽ സംഗീത ശൈലിയുടെ ശബ്ദവും രൂപവും രൂപപ്പെടുത്താൻ വലിയ പങ്കുവഹിച്ചിട്ടുള്ള ഇദ്ദേഹം. റോക്ക് ആൻഡ് റോളിനായി പേടിപ്പെടുത്തുന്ന ഇമേജറി ആദ്യമായി അവതരിപ്പിച്ച കലാകാരനാണ്. ഇദ്ദേഹത്തിന്റെ സ്റ്റേജ്ക്രാഫ്റ്റും ഷോമാൻ‌ഷിപ്പും റോക്ക് ആൻഡ്‌ റോൾ സംഗീത വിഭാഗത്തെ വളരെയധികം മാറ്റങ്ങൾക്കു വിധേയമാക്കിയിട്ടുണ്ട്". സംഗീതത്തിനു പുറമെ, കൂപ്പർ ഒരു ചലച്ചിത്ര നടനും, ഗോൾഫിംഗ് സെലിബ്രിറ്റിയും, റെസ്റ്റോറേറ്ററുമാണ്. 2004 മുതൽ റേഡിയോ ഡിജെ ആയും ശ്രദ്ധേയനായിട്ടുള്ള ഇദ്ദേഹത്തിന്റെ, ക്ലാസിക് റോക്ക് ഷോ നൈറ്റ്സ് വിത്ത് ആലീസ് കൂപ്പർ വളരെ ജനപ്രിയമാണ്.
ബാഹ്യ ലിങ്കുകൾ
വർഗ്ഗം:അമേരിക്കൻ റോക്ക് ഗാനരചയിതാക്കൾ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1948-ൽ ജനിച്ചവർ
എലവഞ്ചേരി ഗ്രാമപഞ്ചായത്ത്
പുറമെ നിന്നുള്ള കണ്ണികൾ
വർഗ്ഗം:പാലക്കാട് ജില്ലയിലെ ഗ്രാമപഞ്ചായത്തുകൾ
ഷാഫി ചെറുമാവിലായി
മലയാള സാഹിത്യത്തിലെ ഒരു വിവർത്തകനാണ് ഷാഫി ചെറുമാവിലായി. തമിഴ് കൃതികളാണ് ഇദ്ദേഹം മലയാളത്തിലേക്ക് വിവർത്തനം ചെയ്യുന്നത്. 250 തമിഴ് കഥകളും 12 നോവലുകളും മലയാളത്തിലേക്കു മൊഴിമാറ്റം ചെയ്തിട്ടുണ്ട്. കേന്ദ്രസാഹിത്യ അക്കാദമി അവാർഡ് നേടിയ തമിഴ് സാഹിത്യകാരൻ തോപ്പിൽ മുഹമ്മദ് മീരാന്റെ എല്ലാ കഥകളും ഷാഫി മലയാളത്തിലേക്കു വിവർത്തനം ചെയ്തിട്ടുണ്ട്.
1960-ൽ ചെറുമാവിലായിലെ താഴക്കണ്ടി മൊയ്തീന്റെയു മെട്ടയ്ക്ക്താഴെ ആമിനയുടെയും മകനായി ജനിച്ചു. മമ്മാക്കുന്ന് മാപ്പിള എൽ.പി. സ്കൂൾ, ചെറുമാവിലായി യു.പി. സ്കൂൾ, പെരളശേരി ഹൈസ്കൂൾ എന്നിവിടങ്ങളിലായിരുന്നു വിദ്യാഭ്യാസം. പത്താംക്ലാസിനു ശേഷം കുടുംബദാരിദ്ര്യത്താൽ ജോലി അന്വേഷിച്ച് പുണെയിലേക്കു യാത്രയായി. അവിടെ ഒരു സ്ഥാപനത്തിൽ സെയിൽസ്മാനായി നാലുവർഷത്തോളം ജോലി നോക്കി. തുടർന്ന് പത്തുവർഷത്തോളം ബംഗളുരുവിൽ പല കടകളിലായി ജോലി നോക്കി. കെട്ടിട നിർമ്മാണ മേസ്തിരിയുടെ സഹായിയായി ഷാഫി ഇപ്പോൾ ജോലി ചെയ്യുന്നു. തമിഴ് എഴുത്തുകാരുടെ ശുപാർശ പ്രകാരം കേന്ദ്ര സാഹിത്യ അക്കാദമി വിവർത്തന ശിൽപശാലയിൽ പ്രത്യേക ക്ഷണിതാവായിരുന്നു ഷാഫി.
അവലംബം
വർഗ്ഗം:മലയാളം വിവർത്തകർ
നവീനഭൗതികം
നവീന ഭൗതികം (Modern physics) എന്നത് സാമാന്യമായി 20-ആം ശതാബ്ദത്തിലെയും 21-ആം ശതാബ്ദത്തിലെയും ഭൗതികശാസ്ത്രമാണ്. നവീനഭൗതികം ഉൾക്കൊള്ളുന്ന പ്രധാന സിദ്ധാന്തങ്ങളാണ്:
ഇതും കൂടി കാണുക
വർഗ്ഗം:ഭൗതികശാസ്ത്രം
പ്രിയദർശിനി (ചലച്ചിത്രം)
പെരുവാരം ചന്ദ്രശേഖരൻ സംവിധാനം ചെയ്ത 1978 ലെ മലയാള ചിത്രമാണ് പ്രിയദർശിനി. ടി ആർ ഓമന, രാഘവൻ, ബഹദൂർ, ജയസുധ എന്നിവരാണ് ചിത്രത്തിൽ പ്രധാന കഥാപാത്രങ്ങളെ അവതരിപ്പിക്കുന്നത്. വയലാറിന്റെ ഗാനങ്ങൾക്ക് എം കെ അർജുനൻ സംഗീതം നൽകി.
==അഭിനേതാക്കൾ ==
പുറംകണ്ണികൾ
വർഗ്ഗം:1970-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:വയലാറിന്റെ ഗാനങ്ങൾ വർഗ്ഗം:എം കെ അർജ്ജുനൻ സംഗീതം നൽകിയ ചലച്ചിത്രങ്ങൾ വർഗ്ഗം:വയലാർ-അർജ്ജുനൻ മാസ്റ്റർ ഗാനങ്ങൾ വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:എം.ജി. സോമൻ അഭിനയിച്ച മലയാളചലച്ചിത്രങ്ങൾ
നെല്ലിയാമ്പതി ഗ്രാമപഞ്ചായത്ത്
പാലക്കാട് ജില്ലയിലെ ചിറ്റൂർ താലൂക്കിൽ നെന്മാറ ബ്ളോക്കിൽ]] സ്ഥിതി ചെയ്യുന്ന ഒരു ഗ്രാമപഞ്ചായത്താണ്‌ നെല്ലിയാമ്പതി ഗ്രാമപഞ്ചായത്ത്. നെല്ലിയാമ്പതി പഞ്ചായത്തിന് 576.54 ചതുരശ്രകിലോമീറ്റർ വിസ്തീർണ്ണമുണ്ട്. ഈ പഞ്ചായത്തിന്റെ അതിരുകൾ തെക്കുഭാഗത്ത് മുകുന്ദപുരം താലൂക്കും, കിഴക്കുഭാഗത്ത് മുതലമട പഞ്ചായത്തും, വടക്കുഭാഗത്ത് നെന്മാറ, എലവഞ്ചേരി പഞ്ചായത്തുകളും, പടിഞ്ഞാറുഭാഗത്ത് വണ്ടാഴി, അയിലൂർ പഞ്ചായത്തുകളുമാണ്. ലഘുചിത്രം|Pothundy Dam Gardens on Nelliampathy Road
പുറമെ നിന്നുള്ള കണ്ണികൾ
വർഗ്ഗം:പാലക്കാട് ജില്ലയിലെ ഗ്രാമപഞ്ചായത്തുകൾ
ഉദാത്തഭൗതികം
ക്വാണ്ടം സിദ്ധാന്തത്തിന്റെ ഉദയത്തിനുമുൻപ് ഉണ്ടായിട്ടുള്ള ഭൗതികശാസ്ത്ര തത്ത്വങ്ങളും സിദ്ധാന്തങ്ങളും എല്ലാം ചേരുന്നതാണ് ഉദാത്ത ഭൗതികം (Classical physics).
വ്യാപനം
ഉദാത്ത ഭൗതികത്തിൽ വരുന്ന ഭൗതികശാസ്ത്രശാഖകളാണ്: മിക്കപ്പോഴും
ഇതും കൂടി കാണുക
വിഭാഗം:ഭൗതികശാസ്ത്രം വർഗ്ഗം:ശാസ്ത്രത്തിന്റെ തത്ത്വചിന്ത
Dezyèm lwa Newton
ഝബുവ ജില്ല
ഝബുവ ജില്ല Jhabua (झाबुआ जिला) മദ്ധ്യപ്രദേശിലെ ഒരു ജില്ലയാണ്. ഝബുവ പട്ടണമാണ് ഈ ജില്ലയുടെ ഭരണസിരാകേന്ദ്രം.
ഭൂമിശാസ്ത്രം
ഝബുവ ജില്ല മദ്ധ്യപ്രദേശിന്റെ പടിഞ്ഞാറൻ ഭാഗത്ത് കിടക്കുന്നു. ഗുജറാത്തിലെ പഞ്ച്മഹാൾ, ബറോഡ ജില്ലകളും രാജസ്ഥാന്റെ ബൻസ്വാര ജില്ലയും മദ്ധ്യപ്രദേശിലെ അലിറാജ്പൂർ, ധാർ, രത്ലാം എന്നീ ജില്ലകളും അതിരിടുന്നു.
ഈ ജില്ലയ്ക്ക് 3,782 km2 വിസ്തീർണ്ണമുണ്ട്. ഭൂപ്രദേശം കുന്നുകൾ നിറഞ്ഞതും ഉയർന്നുതാണതുമാണ്. ഇവിടത്തെ ശരാശരി വർഷപാതം ഏതാണ്ട് 800 mm ആകുന്നു. ജില്ല 5 തെഹ്സിലുകളും 6 കമ്യൂണിറ്റി ഡ്വലപ്മെന്റ് ബ്ലോക്കുകളുമായി തരംതിരിച്ചിരിക്കുന്നു.
2008 മേയ് മാസത്തിൽ ഝാബുവ ജില്ല രണ്ടു ഭാഗങ്ങളായി തിരിച്ചു. അലിരാജ്പൂർ, ഝാബുവ എന്നിങ്ങനെ. അലിരാജ്പൂർ, ജോബാട്, ഉദൈഗഡ്, ഭാബ്ര, സൊന്ദാവ, കത്തിവാഡ എന്നിവയാണ് പുതിയ ജില്ലയായ അലിരാജ്പൂറിന്റെ 6 ബ്ലോക്കുകൾ. ഝാബുവ ജില്ലയിൽ ഇപ്പോൾ, ഹബുവ, മേഘ‌്നഗർ, റാണാപ്പൂർ. രാമ, തണ്ട്‌ല, പെത്‌ലവാദ് എന്നീ ബ്ലോക്കുകൾ അടങ്ങിയിട്ടുണ്ട്. ഇടത്ത്‌|ലഘുചിത്രം|Bhil tribe girls in Jhabua district
സമ്പദ്‌വ്യവസ്ഥ
ഈ ജില്ലയിൽ ഏറ്റവും കൂടുതൽ വരൾച്ച അനുഭവപ്പെടുന്ന പ്രദേശമാണ്. അതുപോലെ വിഘടിതമായ തരിശുഭൂമികൾ നിറഞ്ഞതാണ്. സ്ത്രീകൾ പരമ്പരാഗതമായ മുളകൊണ്ടുണ്ടാക്കിയ ഉല്പന്നങ്ങൾ, പാവകൾ, മുത്തുകൊണ്ടുള്ള മാലകളും മറ്റ് ആഭരണങ്ങൾ തുടങ്ങിയ കരകൗശലവസ്തുക്കൾ നിർമ്മിക്കുന്നു. ഇവയ്ക്ക് ആവശ്യക്കാർ ഏറെയാണ്. പുരുഷന്മാർ പരമ്പരാഗതമായ അമ്പും വില്ലും ഉപയോഗിക്കുന്നു. ഇത് അവരുടെ ധീരതയുടെയും പ്രതിരോധത്തിന്റെയും പ്രതീകങ്ങളായി കരുതപ്പെടുന്നു.
2006ൽ പഞ്ചായത്തീരാജിന്റെ മന്ത്രാലയം ഝാബുവായെ രാജ്യത്തെ ഏറ്റവും പിന്നാക്കത്തിലുള്ള 640 ജില്ലകളിൽ 250മത് സ്ഥാനത്താണെന്നു പ്രഖ്യാപിക്കപ്പെട്ടു. Backward Regions Grant Fund Programme (BRGF)ൽനിന്നും ഫണ്ട് ലഭിക്കുന്ന 24 ജില്ലകളിലൊന്നാണ്.
ജനസംഖ്യാവിവരം
2011 census പ്രകാരം,ഝാബുവ ജില്ലയിലെ ജനസംഖ്യ 1,024,091 ആണ്. സൈപ്രസ് രാജ്യത്തിന്റെ ജനസംഖ്യയ്ക്കടുത്തുവരുമിത്. അല്ലെങ്കിൽ അമേരിക്കൻ ഐക്യനാടുകളിലെ മൊണ്ടാന സ്റ്റേറ്റിന്റെ ജനസംഖ്യയോളം വരും. ഇത് ഇന്ത്യയിലെ 640 ജില്ലകളിൽ 440മതാണ് ഝബുവയുടെ സ്ഥാനം. ഈ ജില്ലയിലെ ജനസംഖ്യ സാന്ദ്രത ചതുരശ്ര കിലോമീറ്ററിന് 285 PD/sqkm വരും. 2001–2011 ലെ ജനസംഖ്യാവളർച്ച 30.58% ആണ്. ഝാബുവായിലെ ലിംഗാനുപാതം ഓരോ 1000 പുരുഷന്മാർക്കും 989 females സ്ത്രീകൾ ആണ്. സാക്ഷരതാനിരക്ക് 44.45% മാത്രമാണ്.
As per the 2001 census Jhabua district (considering the separation of Alirajpur) had a total population of 784,286, out of which 396,141 were males and 388,145 were females. 91 per cent of the population was rural. 85.60 per cent of the population was tribal and 3 per cent belonged to scheduled castes. Before the separation of Alirajpur, Jhabua district had a sex ratio of 990 and density of population stood at 206 / km2.
ഭാഷകൾ
Languages spoken include Bareli Rathwi, a Bhil language with approximately 64 000 speakers, written in the Devanagari script; and Bhilali, with 1 150 000 speakers.
സാക്ഷരത
With a literacy rate of 36.9 per cent Jhabua district had the lowest literacy rate amongst districts of Madhya Pradesh.
സംസ്കാരം
A small village of 320 people in 1971, Deojhiri is 8 km north-east of Jhabua on the Ahmedabad-Indore State Highway No.22. It is at a distance of 1 km on the western side of the road, on the Sunar river. As the name of the village denotes there is an ancient temple and (Jhiri) or a perennial spring. The spring has been built up into a Kund. A festival is held on Baisakh Poornima, which falls mostly in the month of April according to the Gregorian calendar. Katthivada in Jhabua district is noted for its large mangoes.
അവലംബം
വർഗ്ഗം:ഇന്ത്യയിലെ ജില്ലകൾ വർഗ്ഗം:മധ്യപ്രദേശിലെ ജില്ലകൾ
പല്ലശ്ശന ഗ്രാമപഞ്ചായത്ത്
പാലക്കാട് ജില്ലയിലെ ചിറ്റൂർ താലൂക്കിൽ നെന്മാറ ബ്ളോക്കിൽ സ്ഥിതി ചെയ്യുന്ന ഒരു ഗ്രാമപഞ്ചായത്താണ്‌ പല്ലശ്ശന ഗ്രാമപഞ്ചായത്ത്. പല്ലശ്ശന വില്ലേജ് ഉൾപ്പെടുന്ന ഗ്രാമപഞ്ചായത്താണ് പല്ലശ്ശന ഗ്രാമപഞ്ചായത്ത്. 29.37 ചതുരശ്രകിലോമിറ്റർവിസ്തീർണ്ണമുള്ള പഞ്ചായത്തിന്റെ അതിരുകൾ കിഴക്ക് പുതുനഗരം, വടവന്നൂർ പഞ്ചായത്തുകൾ, തെക്ക് മേലാർക്കോട്, എലവഞ്ചേരി, നെന്മാറ പഞ്ചായത്തുകൾ, പടിഞ്ഞാറ് മേലാർക്കോട്, എരിമയൂർ, തേങ്കുറിശ്ശി പഞ്ചായത്തുകൾ, വടക്ക് എരിമയൂർ, കൊടുവായൂർ,  പുതുനഗരം പഞ്ചായത്തുകൾ എന്നിവയാണ്.
പുറമെ നിന്നുള്ള കണ്ണികൾ
വർഗ്ഗം:പാലക്കാട് ജില്ലയിലെ ഗ്രാമപഞ്ചായത്തുകൾ
ഉരിഡവർ
സർക്കാരിന്റെ ആദിവാസികളുടെ പട്ടികയിൽ ഉരിഡവരെ ഉൾപ്പെടുത്തിയിട്ടില്ല. ആകെ ജനസംഖ്യ മുന്നൂറോളമേ ഉള്ളുവെങ്കിലും ഇവർക്കിടയിൽ പതിനാല് വംശക്കാരുണ്ട്. കൃഷിക്കാരായ ഇവർ പശുക്കളേയും പന്നികളേയും കോഴികളേയും വളർത്തുനു. സ്ത്രീകൾ പുൽ‌പ്പായ മെടയും. മൂപ്പനെ യജമാനൻ എന്നാണ് ഇവർ വിളിക്കുന്നത്. ശിവനും വിഷ്ണുവും മാരിയമ്മനുമാണ് ഉരിഡവരുടെ പ്രധാന ദൈവങ്ങൾ.
പോണ്ടിച്ചേരി സ്രാവ്
സ്രാവുകളിൽ ഗുരുതരമായ വംശനാശഭീഷണി നേരിടുന്ന ഇനമാണ് പോണ്ടിച്ചേരി സ്രാവ് അഥവാ പാണ്ടി സ്രാവ്. അക്കിലി വാലിയെൻസിസ് എന്ന ശാസ്ത്രജ്ഞനാണ് ഈ സ്രാവിനെ ആദ്യമായി കണ്ടെത്തിയത്. 1979-നു ശേഷം ഈ സ്രാവിനെ കണ്ടതായി വിശ്വസനീയ സ്രോതസ്സിൽ നിന്നുള്ള വിവരങ്ങൾ ലഭിച്ചിട്ടില്ല.
തീരത്തോടടുത്തുള്ള കടലിലാണ് ഇവ സാധാരണ കാണപ്പെടുന്നത്. അപൂർവ്വമായി അഴിമുഖങ്ങളിലേക്കും കടക്കുന്നു. ഏകദേശം 1 മീറ്റർ വരെ ഇവ നീളം വയ്ക്കുന്ന സ്രാവിനു നല്ല വൃത്താകൃതിയിലുള്ള കണ്ണുകളാണുള്ളത്. നീണ്ടു കൂർത്ത മൂക്കും വരണ്ട രാസാരന്ധ്രങ്ങളും ഇവയുടെ പ്രത്യേകതയാണ്. വായിൽ 12 മുതൽ 14 വരെ പല്ലുകൾ ഉണ്ട്.
പുറത്തേക്കുള്ള കണ്ണികൾ
വർഗ്ഗം:സ്രാവുകൾ
അവകാശം (ചലച്ചിത്രം)
എ.ബി. രാജ് സംവിധാനം ചെയ്ത 1978 ലെ ഇന്ത്യൻ മലയാള ചിത്രമാണ് അവകാശം. ചിത്രത്തിൽ ജയഭാരതി, ജോസ് പ്രകാശ്, ശങ്കരടി, അലുമൂദൻ എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. ചിത്രത്തിൽ പി.ഭാസ്കരൻ ഗാനങ്ങൾ എഴുതി. എം കെ അർജുനന്റെ സംഗീത സ്കോർ ഉണ്ട്.
==താരനിര ==
പുറംകണ്ണികൾ
വർഗ്ഗം:1970-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:പി. ഭാസ്കരന്റെ ഗാനങ്ങൾ വർഗ്ഗം:എ. ബി രാജ് സംവിധാനം ചെയ്ത ചലച്ചിത്രങ്ങൾ വർഗ്ഗം:എം കെ അർജ്ജുനൻ സംഗീതം നൽകിയ ചലച്ചിത്രങ്ങൾ വർഗ്ഗം:ഭാസ്കരൻ- അർജ്ജുനൻ മാസ്റ്റർ ഗാനങ്ങൾ വർഗ്ഗം:എം.എസ്. മണി ചിത്രസംയോജനം നടത്തിയ മലയാളചലച്ചിത്രങ്ങൾ
മേലാർകോട് ഗ്രാമപഞ്ചായത്ത്
പാലക്കാട് ജില്ലയിലെ ചിറ്റൂർ താലൂക്കിൽ നെന്മാറ ബ്ളോക്കിൽ സ്ഥിതി ചെയ്യുന്ന ഒരു ഗ്രാമപഞ്ചായത്താണ്‌ മേലാർകോട് ഗ്രാമപഞ്ചായത്ത്. 1965 മാർച്ച് 15-ന് മേലാർകോട് പഞ്ചായത്ത് രൂപീകരിക്കപ്പെട്ടു. പഞ്ചായത്തിന്റെ അതിരുകൾ വടക്ക് ആലത്തൂർ, എരിമയൂർ പഞ്ചായത്തുകൾ, കിഴക്ക് പല്ലശ്ശന, നെന്മാറ പഞ്ചായത്തുകൾ, തെക്ക് അയിലൂർ, നെന്മാറ, വണ്ടാഴി പഞ്ചായത്ത്, പടിഞ്ഞാറ് വണ്ടാഴി, വടക്കഞ്ചേരി പഞ്ചായത്തുകൾ എന്നിവയാണ്. മേലാർകോട് വില്ലേജ് പരിധിയിൽ ഉൾപ്പെടുന്ന മേലാർകോട് പഞ്ചായത്തിന് 25.52 ചതുരശ്ര കിലോമീറ്റർ വിസ്തീർണ്ണമുണ്ട്.
പുറമെ നിന്നുള്ള കണ്ണികൾ
വർഗ്ഗം:പാലക്കാട് ജില്ലയിലെ ഗ്രാമപഞ്ചായത്തുകൾ
ആലത്തൂർ ഗ്രാമപഞ്ചായത്ത്
പാലക്കാട് ജില്ലയിലെ ആലത്തൂർ താലൂക്കിൽ ആലത്തൂർ ബ്ളോക്കിൽ സ്ഥിതി ചെയ്യുന്ന ഒരു ഗ്രാമപഞ്ചായത്താണ്‌ ആലത്തൂർ ഗ്രാമപഞ്ചായത്ത്. ആലത്തൂർ വില്ലേജിന്റെ പരിധിയിൽ വരുന്ന ഈ പഞ്ചായത്തിന് 19.46 ചതുരശ്ര കിലോമീറ്റർ വിസ്തീർണ്ണമുണ്ട്. ഈ പഞ്ചായത്തിന്റെ അതിരുകൾ വടക്കുഭാഗത്ത് കുത്തന്നൂർ ഗ്രാമപഞ്ചായത്തും, തെക്കുഭാഗത്ത് മേലാർകോട്, വടക്കഞ്ചേരി പഞ്ചായത്തുകളും, കിഴക്കുഭാഗത്ത് എരിമയൂർ പഞ്ചായത്തും, പടിഞ്ഞാറുഭാഗത്ത് കാവശ്ശേരി പഞ്ചായത്തുമാണ്.
പുറമെ നിന്നുള്ള കണ്ണികൾ
വർഗ്ഗം:പാലക്കാട് ജില്ലയിലെ ഗ്രാമപഞ്ചായത്തുകൾ
നെന്മാറ ഗ്രാമപഞ്ചായത്ത്
പാലക്കാട് ജില്ലയിലെ ചിറ്റൂർ താലൂക്കിൽ നെന്മാറ ബ്ളോക്കിൽ സ്ഥിതി ചെയ്യുന്ന ഒരു ഗ്രാമപഞ്ചായത്താണ്‌ നെന്മാറ ഗ്രാമപഞ്ചായത്ത്. വല്ലങ്ങി, പോത്തുണ്ടി വില്ലേജുകൾ ഉൾപ്പെടുന്ന ഗ്രാമപഞ്ചായത്താണ് നെന്മാറ ഗ്രാമപഞ്ചായത്ത്. 1954-ലാണ് നെന്മാറ പഞ്ചായത്ത് നിലവിൽ വന്നത്. പഞ്ചായത്തിന്റെ അതിരുകൾ വടക്ക് പല്ലശ്ശന, മേലാർക്കോട് പഞ്ചായത്തുകൾ, തെക്ക് നെല്ലിയാമ്പതി പഞ്ചായത്ത്, കിഴക്ക് എലവഞ്ചേരി, നെല്ലിയാമ്പതി പഞ്ചായത്തുകൾ, പടിഞ്ഞാറ് ;;മേലാർകോട്]], അയിലൂർ പഞ്ചായത്തുകൾ എന്നിവയാണ്.
വാർഡുകൾ
നെന്മാറ ഗ്രാമപഞ്ചായത്തിൽ 20 വാർഡുകളാണ് ഉള്ളത്.
പുറമെ നിന്നുള്ള കണ്ണികൾ
വർഗ്ഗം:പാലക്കാട് ജില്ലയിലെ ഗ്രാമപഞ്ചായത്തുകൾ
എടപ്പാടി കെ. പളനിസാമി
തമിഴ്നാട് സംസ്ഥാന മുൻഖ്യമന്ത്രിയാണ് '''എടപ്പാടി കെ. പഴനിസാമി''' (ജനനം: 12 മേയ് 1954). ഓൾ ഇന്ത്യ അണ്ണാ ദ്രാവിഡ മുന്നേറ്റ കഴകത്തിന്റെ മുതിർന്ന നേതാക്കളിലൊരാളായ ഇദ്ദേഹം 16 ഫെബ്രുവരി 2017-യിൽ തമിഴ്നാടിന്റെ 8-ആമത്തെ മുഖ്യമന്ത്രിയായി സ്ഥാനം ഏറ്റു.
ജനനം, വിദ്യാഭ്യാസം
സേലം ജില്ലയിൽ എടപ്പാടിയിലെ നെടുങ്കുളത്തെ ഒരു കർഷകകുടുംബത്തിൽ 1954 മാർച്ച് രണ്ടിന് ജനനം. പടിഞ്ഞാറൻ തമിഴ്നാട്ടിലെ പ്രബല സമുദായമായ കൊങ്ങുവെള്ളാള ഗൗണ്ടർ വിഭാഗത്തിൽപെട്ട കറുപ്പഗൗഡരും തവുസുതായമ്മാളുമാണ് മാതാപിതാക്കൾ. ഈറോഡ് വാസകി കോളേജിലായിരുന്നു പളനിസാമിയുടെ ബിരുദപഠനം.
രാഷ്ട്രീയത്തിൽ
കോളേജ് പഠനകാലത്ത് എം.ജി.ആറിൽ ആകൃഷ്ടനായി എ.ഐ.എ.ഡി.എം.കെ പ്രവർത്തകനായി. പിന്നീട് എടപ്പാടിയിലെ പാർട്ടി സെക്രട്ടറിയായി പ്രാദേശിക നേതൃസ്ഥാനത്തേക്കുയർന്നു. എം.ജി. ആറിൻെറ മരണത്തെ തുടർന്ന് 1987-ൽ പാർട്ടി പിളർന്നപ്പോൾ പളനിസാമി ജയലളിതയുടെ പക്ഷത്തു നിന്നു.
ഇദ്ദേഹത്തിന്റെ മികച്ച സംഘാടനപാടവം ശ്രദ്ധയിൽ പെട്ട ജയലളിത 1990-ൽ അവർ എ.ഐ.എ.ഡി.എം.കെയുടെ നേതൃത്വത്തിലേക്കുയർന്നപ്പോൾ പളനിസാമിയെ സേലം ജില്ലയിലെ വടക്കുഭാഗത്തിൻെറ ചുമതലയുള്ള സെക്രട്ടറിയാക്കി.
1989-ൽ എടപ്പാടി നിയോജകമണ്ഡലത്തിൽനിന്നാണ് പളനിസാമി ആദ്യമായി നിയമസഭയിലെത്തുന്നത്. 1991-ലും ഇതേ മണ്ഡലത്തിൽ നിന്നും ഇദ്ദേഹം വീണ്ടും നിയമസഭാംഗമായി. എന്നാൽ 1996-ലെ നിയമസഭാ തെരഞ്ഞെടുപ്പിൽ ഡി.എം.കെയുടെ സംഖ്യകക്ഷിയായിരുന്ന പി.എം.കെ-യുടെ സ്ഥാനാർത്ഥിയോട് പരാജയപ്പെട്ടു. 1998-ലെ ലോക്‌സഭാ തെരഞ്ഞെടുപ്പിൽ തിരുച്ചെങ്കോട്ടെ മണ്ഡലത്തിൽ നിന്നും പളനിസാമി ലോക്‌സഭാംഗമായി തെരഞ്ഞെടുക്കപ്പെട്ടു. എന്നാൽ എ.ഐ.എ.ഡി.എം.കെ പിന്തുണ പിൻവലിച്ചതിനെത്തുടർന്ന് എ.ബി. വാജ്‌പേയിയുടെ നേതൃത്വത്തിലുള്ള കേന്ദ്രസർക്കാരിന് രാജി വെക്കേണ്ടതായി വന്നു. തുടർന്ന് 1999-ൽ നടന്ന ലോക്സഭാതെരഞ്ഞെടുപ്പിലും, 2004-ലെ ലോക്സഭാതെരഞ്ഞെടുപ്പിലും പളനിസാമി മത്സരിച്ചെങ്കിലും പരാജയപ്പെടുകയാണുണ്ടായത്.
2011-ൽ വീണ്ടും എടപ്പാടി മണ്ഡലത്തിൽ തിരിച്ചെത്തിയ പളനിസാമി 34,738 വോട്ടിന്റെ ഭൂരിപക്ഷത്തിൽ ജയിച്ച് ജയലളിതയുടെ മന്ത്രിസഭയിലെ അംഗമായി. 2016-ലെ തിരഞ്ഞെടുപ്പിൽ ഭൂരിപക്ഷം 42,022 ആയി ഉയർത്തിയ പളനിസാമി, ജയലളിതയുടെ മന്ത്രിസഭയിൽ ജയലളിതക്കും പനീർശെൽവത്തിനും ശേഷമുള്ള പ്രധാന നേതാവായി മാറി. ജയലളിതയുടെയും പിന്നീട് പനീർസെൽവത്തിൻെറയും മന്ത്രിസഭകളിൽ ദേശീയപാത, ചെറുതുറമുഖ വകുപ്പ് എന്നിവയുടെ ചുമതലകളായിരുന്നു ഇദ്ദേഹം വഹിച്ചിരുന്നത്.
അവലംബം
വർഗ്ഗം:തമിഴ്‌നാട്ടിലെ മുഖ്യമന്ത്രിമാർ വർഗ്ഗം:1954-ൽ ജനിച്ചവർ
ഞെരളത്ത് രാമപ്പൊതുവാൾ
പ്രശസ്തനായ ഒരു അഷ്ടപദി/സോപാന സംഗീത കലാകാരനായിരുന്നു ഞെരളത്ത് രാമപ്പൊതുവാൾ (ഫെബ്രുവരി 16, 1916 - ഓഗസ്റ്റ് 13, 1996).
മലപ്പുറം ജില്ലയിലെ അങ്ങാടിപ്പുറം ആണ്‌ ഇദ്ദേഹത്തിന്റെ ജന്മദേശം. സോപാന സംഗീതത്തിന്റെ കുലപതി ആയി ഞെരളത്ത് രാമപ്പൊതുവാൾ വിലയിരുത്തപ്പെടുന്നു. കേരളത്തിലെ ക്ഷേത്രങ്ങളിൽ അനുഷ്ഠാനങ്ങളുടെ ഭാഗമായി അവതരിപ്പിച്ചു വന്ന സോപാനസംഗീതത്തെ ജനകീയവത്കരിച്ചത് ഞെരളത്ത് രാമപ്പൊതുവാളാണ്. ക്ഷേത്രങ്ങളിൽ ഭജനമോ പ്രാർത്ഥനയോ ആയി അവതരിപ്പിക്കപ്പെട്ടു വന്ന സോപാനസംഗീതത്തിന് 'ജനഹിത സോപാനം' എന്ന ജനകീയ രൂപം അദ്ദേഹം ആവിഷ്കരിച്ചു. 'ദൈവം സർവ്വവ്യാപിയാണ്' എന്ന ആശയം ഉപയോഗിച്ചാണ് അദ്ദേഹം സോപാനസംഗീതത്തെ ക്ഷേത്രത്തിനു പുറത്തേക്കെത്തിക്കുന്നതിനു വേണ്ടി യത്നിച്ചത്.
അരവിന്ദൻ സം‌വിധാനം ചെയ്ത തമ്പ്, ജോൺ എബ്രഹാം സം‌വിധാനം ചെയ്ത അമ്മ അറിയാൻ, ഗുരുവായൂർ മാഹാത്മ്യം തുടങ്ങിയ ചിത്രങ്ങളിൽ ഞെരളത്ത് അഭിനയിച്ചിട്ടുണ്ട്. ഞെരളത്തിന്റെ ആത്മകഥ സോപാനം എന്ന പേരിൽ പുറത്തിറങ്ങിയിട്ടുണ്ട്. രാമപ്പൊതുവാളിന്റെ മകൻ ഞെരളത്ത് ഹരിഗോവിന്ദൻ കേരളത്തിലെ അറിയപ്പെടുന്ന ഒരു സോപാനസംഗീതജ്ഞനാണ്. മങ്കട രവിവർമ്മ ഞെരളത്തിനെക്കുറിച്ച് ഒരു ഹ്രസ്വചിത്രം നിർമ്മിച്ചിട്ടുണ്ട്.
ജീവിത രേഖ
പാലക്കാടു ജില്ലയിലെ മണ്ണാർക്കാട് താലൂക്കിൽ അലനല്ലുരിനടുത്ത് ഞെരളത്തുപൊതുവാട്ടിൽ ജാനകി പൊതുവാരസ്യാരുടെയും കൂടല്ലൂർ കുറിഞ്ഞിക്കാവിൽ മാരാത്ത് ശങ്കുണ്ണി മാരാരുടയും മകനായി 1916 ഫെബ്രുവരി 16-ന് ജനിച്ചു. ഭീമനാട് യു.പി. സ്കൂളിൽ നാലം ക്ലാസ് വരെ മാത്രം പഠിച്ച രാമപ്പൊതുവാളിന്റെ ക്ഷേത്രസംഗീതത്തിലെ ആദ്യഗുരു അമ്മ തന്നെയായിരുന്നു. പിന്നീട് വലിയമ്മാവൻ കരുണാകരപ്പൊതുവാൾ, പരപ്പനാട്ട് രാമക്കുറുപ്പ്, അരൂർ മാധവൻ നായർ, ചെമ്പൈ വൈദ്യനാഥ ഭാഗവതർ എന്നിവരുടെ കീഴിലും സംഗീതം അഭ്യസിച്ചു.
1952ൽ 36ആം വയസ്സിലാണ് അദ്ദേഹം വിവാഹം കഴിച്ചത്. ലക്ഷ്മിക്കുട്ടി അമ്മയായിരുന്നു അദ്ദേഹത്തിന്റെ ഭാര്യ. പിന്നീട് ഏഴുമക്കൾ അവർക്കുണ്ടായി - അഞ്ച് ആൺകുട്ടികളും രണ്ട് പെൺകുട്ടികളും. 1996 ആഗസ്റ്റ് 13ന് 80ആം വയസ്സിൽ പെരിന്തൽമണ്ണയിലെ ഒരു ആശുപത്രിയിൽ വച്ച് ഹൃദയാഘാതത്തെത്തുടർന്ന് അദ്ദേഹം അന്തരിച്ചു.
ബലപരീക്ഷണം (ചലച്ചിത്രം)
1978-ൽ പുറത്തിറങ്ങിയ ഇന്ത്യൻ മലയാള ചിത്രമാണ് ബലപരീക്ഷണം, അന്തിക്കാട് മണി സംവിധാനം ചെയ്ത് ബാബു ജോസ് നിർമ്മിക്കുന്നു. ചിത്രത്തിൽ രാഘവൻ, ജയഭാരതി, കെ പി ഉമ്മർ, അദൂർ ഭാസി, ബാബു ജോസ് എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. ചിത്രത്തിൽ മങ്കൊമ്പ് ഗാനങ്ങളെഴുതി. എം കെ അർജുനന്റെ സംഗീത സ്കോർ ഉണ്ട്. തമിഴ് ചിത്രമായ പൂവ തലയ്യ അടിസ്ഥാനമാക്കിയാണ് ചിത്രം നിർമ്മിച്ചത്.
==താരനിര ==
പുറംകണ്ണികൾ
വർഗ്ഗം:1970-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:മലയാളചലച്ചിത്രങ്ങൾ വർഗ്ഗം:മങ്കൊമ്പ്- അർജ്ജുനൻ ഗാനങ്ങൾ വർഗ്ഗം:എം കെ അർജ്ജുനൻ സംഗീതം നൽകിയ ചലച്ചിത്രങ്ങൾ വർഗ്ഗം:മങ്കൊമ്പ് ഗോപാലകൃഷ്ണന്റെ ഗാനങ്ങൾ വർഗ്ഗം:കെ. ശങ്കുണ്ണി ചിത്രസംയോജനം നിർവ്വഹിച്ച ചലച്ചിത്രങ്ങൾ വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ വർഗ്ഗം:സുകുമാരി അഭിനയിച്ച ചലച്ചിത്രങ്ങൾ
ക്യു പനി
കോക്സിയെല്ല ബർനെറ്റി എന്ന ബാക്ടീരിയം മനുഷ്യരിലും മറ്റ് മൃഗങ്ങളിലും ഉണ്ടാക്കുന്ന രോഗമാണ് ക്യു പനി. കാലികളിലും വളർത്തുമൃഗങ്ങളായ പൂച്ചകളിലും പട്ടികളിലും ഈ അസുഖം കാണപ്പെട്ടുവരുന്നുണ്ട്. ബാക്ടീരിയയുടെ ബീജകോശം ശ്വസിക്കുന്നതിലൂടെയാണ് ഈ അസുഖം പിടിപെടുന്നത്. കൂടാതെ, രോഗമുള്ള മൃഗങ്ങളുടെ മൂത്രം, മലം, ശുക്ലം എന്നിവയുമായി സമ്പർക്കം ഉണ്ടാവുന്നതിലൂടെയും അസുഖം പിടിപെടുന്നു. ശരീരത്തിൽ പ്രവേശിച്ച ശേഷം 9 മുതൽ 90 വരെ ദിവസങ്ങളിൽ ബാക്ടീരിയം നിർജ്ജീവാവസ്ഥയിലായിരിക്കും. കോക്സിയെല്ല പൂർണ്ണ അന്തർകോശ ജീവിയാണ്.
ചരിത്രം
എഡ്വാർഡ് ഹോൾബ്രൂക് ഡെറിക്ക് എന്ന ഓസ്ട്രേലിയൻ ശാസ്ത്രജ്ഞനാണ് ക്യു പനിയെ ആദ്യമായി വിവരിച്ചത്. ക്യു എന്നത് ഇംഗ്ലിഷ് ഭാഷയിലെ 'ക്വറി' എന്ന വാക്കിനെ സൂചിപ്പിക്കുന്നു. ക്വറി എന്നാൽ ചോദ്യം എന്നാണർത്ഥം. രോഗത്തിനു കാരണകാരിയായ ജീവിയെ കണ്ടുപിടിക്കാനാവാതിരുന്നതുകൊണ്ടാണ് രോഗത്തിന് ഈ പേര് നൽകിയത്. ക്വീൻസ്ലാന്റ് പനി എന്ന് ഈ രോഗത്തെ നാമകരണം ചെയ്യാൻ ശ്രമമുണ്ടായെങ്കിലും, അത് ഓസ്ട്രേലിയയിലെ കാലിവിപണനത്തെ പ്രതികൂലമായി ബാധിച്ചേക്കാമെന്ന് കണ്ട് ക്വറി പനി എന്ന് നാമകരണം ചെയ്യുകയായിരുന്നു. ഫ്രാങ്ക് ബർണെറ്റ്, മെവിസ് ഫ്രീമാൻ എന്നീ ശാസ്ത്രജ്ഞരാണ് ഡോ. ഡെറിക്കിന്റെ രോഗികളിൽ നിന്നും ഈ ബാക്ടീരിയയെ ആദ്യമായി വേർതിരിച്ചത്. ഇത് റിക്കറ്റ്സിയ ജനുസ്സിൽ പെട്ട ബാക്ടീരിയ ആണെന്നായിരുന്നു ആദ്യകാലങ്ങളിൽ കരുതിപ്പോന്നിരുന്നത്. എന്നാൽ പിന്നീട് റിക്കറ്റ്സിയ, ഫ്രാൻസിസെല്ല, ലീജിയൊണെല്ല എന്നീ ബാക്ടീരിയകളുമായി സാമ്യം പുലർത്തുന്ന മറ്റൊരു ജനുസ്സാണ് ഇവയെന്ന് കണ്ടെത്തി. മേൽപ്പറഞ്ഞ ബാക്ടീരിയകളെപ്പോലെ ഇതും ഒരു പ്രോട്ടോബാക്ടീരിയയാണ്.
രോഗലക്ഷണങ്ങൾ
ബാക്ടീരിയ ശരീരത്തിൽ പ്രവേശിച്ച് മൂന്നോ-നാലോ ആഴ്ചകൾക്കുള്ളിൽ രോഗലക്ഷണങ്ങൾ പ്രകടമാകും. പനി, ക്ഷീണം, പേശിവേദന, തലവേദന, സന്ധിവേദന, അമിത വിയർപ്പ്, വിശപ്പില്ലായ്മ, കഫമില്ലാത്ത ചുമ, നെഞ്ചുവേദന, വയറിളക്കം എന്നിവ രോഗലക്ഷണങ്ങളാണ്. പനി ഏകദേശം 14 ദിവസങ്ങളോളം നീണ്ടുനിൽക്കും. രോഗബാധിതരിൽ പകുതി പേർക്കും രോഗലക്ഷണങ്ങൾ ഉണ്ടാവുകയില്ല. അസുഖം മൂർച്ഛിച്ച് അപ്രാരൂപിക ന്യുമോണിയയായോ, അക്യൂട്ട് റെസ്പിരേറ്ററി ഡിസ്ട്രസ് സിൻഡ്രോം ആയോ മാറിയേക്കാം. അപൂർവ്വമായി കരൾവീക്കവും, എന്റോകാർഡൈറ്റിസും ക്യു പനി മൂലം ഉണ്ടാവാറുണ്ട്. ക്യു പനി ബാധിച്ച മൃഗങ്ങളിൽ ന്യുമോണിയയും, പനിയും, വിശപ്പില്ലായ്മയും കാണപ്പെടുന്നു.
രോഗനിർണ്ണയം
രോഗനിർണ്ണയം നടത്തുന്നത് രക്തപരിശോധനയിലൂടെയാണ്. ബാക്ടീരിയയ്ക്കെതിരായ ആന്റിബോഡികളുടെ സാന്നിധ്യമുണ്ടെങ്കിൽ രോഗം സ്ഥിതീകരിക്കാം. ബാക്ടീരിയൽ ഡി.എൻ.എ യുടെ തന്മാത്രകൾ കണ്ടുപിടിച്ചാൽ രോഗം ഉറപ്പിക്കാം. കൾച്ചർ ചെയ്യാൻ ബുദ്ധിമുട്ടായതുകൊണ്ട് സാധാരണഗതിയിൽ ചെയ്യാറില്ല.
ചികിത്സ
ഡൊക്സിസൈക്ലിൻ, ടെട്രാസൈക്ലിൻ, ക്ലോറാമ്പെനിക്കോൾ, സിപ്രോഫ്ലോക്സാസിൻ, ഓഫ്ലോക്സാസിൻ എന്നീ മരുന്നുകൾ ഫലം ചെയ്യും. ഗർഭിണികളായ യുവതികളിൽ കോട്രിമോക്സസോൾ ആണ് ചികിത്സയ്ക്കായി ഉപയോഗിക്കുന്നത്.
അവലംബം
വർഗ്ഗം:ബാക്ടീരിയ രോഗങ്ങൾ വർഗ്ഗം:ജന്തുജന്യരോഗങ്ങൾ വർഗ്ഗം:പനി ഉണ്ടാക്കുന്ന രോഗങ്ങൾ
ഗോപുരംതാങ്ങി
പൈതുമ്പ എന്നുമറിയപ്പെടുന്ന ഗോപുരംതാങ്ങി അക്കാന്തേസീ സസ്യകുടുംബത്തിലെ ഒരു സപുഷ്പി സസ്യമാണ്. . ഫാൾസ് വാട്ടർവില്ലോ, റാഞ്ചിമണി, ലവലത എന്നിവ പൊതുനാമങ്ങളാണ്. പൂവിടുന്നതും കായ്ക്കുന്നതും ഏപ്രിൽ-ജൂലൈ മാസങ്ങളിലാണ്.
പുറത്തേക്കുള്ള കണ്ണികൾ
വർഗ്ഗം:അക്കാന്തേസീ
ഗ്ലോബൽ ബൈയോഡൈവേഴ്സിറ്റി ഇൻഫർമേഷൻ ഫെസിലിറ്റി
ജൈവവൈവിധ്യവുമായി ബന്ധപ്പെട്ട വിവരങ്ങൾ ഇന്റർനെറ്റ് വഴി പൊതുജനത്തിന് ലഭ്യമാക്കുക എന്ന ലക്ഷ്യത്തോടെ പ്രവർത്തിക്കുന്ന ഒരു അന്താരാഷ്ട്ര സംഘടനയാണ് ഗ്ലോബൽ ബൈയോഡൈവേഴ്സിറ്റി ഇൻഫർമേഷൻ ഫെസിലിറ്റി, Global Biodiversity Information Facility (GBIF). ലോകംമുഴുവനുമുള്ള വിവിധ സ്ഥാപനങ്ങളാണ് ഇതിനുള്ള വിവരങ്ങൾ ലഭ്യമാക്കുന്നത്. ജീവജാലങ്ങളുടെ ശാസ്ത്രീയമായ വർഗ്ഗീകരണവും വിതരണവും സംബന്ധിച്ച വിവരങ്ങളാണ് പ്രധാനമായും ഇങ്ങനെ ലഭ്യമാക്കുന്നത്.
ജൈവവൈവിധ്യവുമായി ബന്ധപ്പെട്ട വിവരങ്ങളുടെ സ്വതന്ത്രവും തുറവിയുള്ളതുമായ ലഭ്യത ഉറപ്പുവരുത്തുകവഴി സുസ്ഥിര വികസനത്തിന് അസ്ഥിവാരമിടുകയാണ്  GBIF ന്റെ ലക്ഷ്യം.
External links
വർഗ്ഗം:അന്താരാഷ്ട്ര സംഘടനകൾ വർഗ്ഗം:പരിസ്ഥിതിസംരക്ഷണ സംഘടനകൾ
ദ ഫിനാൻഷ്യൽ എക്സ്പ്രസ് (ഇന്ത്യ)
ഇന്ത്യയിൽ വാണിജ്യരംഗത്തെ വാർത്തകളുമായി പുറത്തിറങ്ങുന്ന ഒരു ഇംഗ്ലീഷ് ദിനപത്രമാണ് ദ ഫിനാൻഷ്യൽ എക്സ്പ്രസ് (The Financial Express). 1961 മുതൽ ഇന്ത്യൻ എക്സ്പ്രസ് ഗ്രൂപ്പാണ് ഇത് പ്രസിദ്ധീകരിക്കുന്നത്. ഇന്ത്യയിലെയും അന്താരാഷ്ട്രതലത്തിലെയും വ്യവസായരംഗത്തു സംഭവിക്കുന്ന വാർത്തകളാണ് ഈ ദിനപത്രത്തിലെ പ്രതിപാദ്യ വിഷയം.
ഇന്ത്യയിൽ സാമ്പത്തികരംഗവുമായി ബന്ധപ്പെട്ട് പ്രസിദ്ധീകരിക്കുന്ന ദിനപത്രങ്ങളിൽ ഏറ്റവും പഴക്കമുള്ളതാണ് ഫിനാൻഷ്യൽ എക്സ്പ്രസ്. നിലവിൽ രാജ്യത്ത് ഏറ്റവും കൂടുതൽ പ്രചാരമുള്ള ദിനപത്രങ്ങളിലൊന്നാണിത്. അഹമ്മദാബാദ്, ബെംഗളൂരു, ചണ്ഡീഗഢ്, ചെന്നൈ, ഡൽഹി, ഹൈദ്രാബാദ്, കൊച്ചി, കൊൽക്കത്ത, ലക്നൗ, മുംബൈ, പൂനെ എന്നീനഗരങ്ങളിൽ നിന്നായി 11 എഡിഷനുകളിലാണ് പത്രം പുറത്തിറങ്ങുന്നത്. അഹമ്മദാബാദിൽ നിന്ന് ഗുജറാത്തി ഭാഷയിലുള്ള എഡിഷനും ഇറങ്ങുന്നുണ്ട്. ഇന്ത്യയിലെ എല്ലാ പ്രധാനപ്പെട്ട സ്ഥലങ്ങളിലും കാര്യാലയങ്ങൾ പ്രവർത്തിക്കുന്നുണ്ടെങ്കിലും ഫിനാൻഷ്യൽ എക്സ്പ്രസിന്റെ ആസ്ഥാനമന്ദിരം ഡൽഹിയിലാണ് സ്ഥിതിചെയ്യുന്നത്.
പുറംകണ്ണികൾ
വർഗ്ഗം:ഇന്ത്യയിലെ ഇംഗ്ലീഷ് ദിനപത്രങ്ങൾ വർഗ്ഗം:ഇന്ത്യയുടെ സമ്പദ്‌വ്യവസ്ഥ
ഫ്രിൽഡ് സ്രാവ്
ഓവോവിവിപാരിറ്റി വിഭാഗത്തിൽ ഉൾപ്പെടുന്ന സ്രാവാണ് ഫ്രിൽഡ് സ്രാവ്.
വിവരണം
കാഴ്ചയിൽ പാമ്പുകളോടു സാമ്യം പുലർത്തുന്ന ഇവ 170 സെന്റീമീറ്റർ വരെ നീളം വയ്ക്കുന്നു. ചോക്ലേറ്റോ ചാരയോ ആണ് ഇവയുടെ നിറം. ആഴക്കടലിൽ കാണപ്പെടുന്ന ഇനം സ്രാവുകൾക്കു സമാനമായി ഇവയുടെ കണ്ണിന്റെ കൃഷ്ണമണികൾക്കു തിളങ്ങുന്ന പച്ച നിറമാണ്. തീരക്കടലിലും ആഴക്കടലിലും ലഗൂണുകളിലും ഇവ വിഹരിക്കുന്നു. ആഗോളമായി ഇവയെ കണ്ടെത്തിയിട്ടുണ്ടെങ്കിലും ഇവയുടെ എണ്ണം കുറവാണ്. വായ തുറന്നു പിടിച്ച് നീന്തി ഇരയെ അകത്താക്കുകയാണ് ഇവയുടെ രീതി. കുഞ്ഞുങ്ങളെ പ്രസവിക്കുന്ന ഫ്രിൽഡ് സ്രാവുകൾ ഒറ്റ പ്രസവത്തിൽ 6 മുതൽ 12 വരെ കുഞ്ഞുങ്ങളെ ജനിപ്പിക്കുന്നു.
പുറത്തേക്കുള്ള കണ്ണികൾ
വർഗ്ഗം:സ്രാവുകൾ